Realno da Srbija uđe među prvih 20 na listi SB\nM. D. 26. oktobra 2016. 12:49\nMinistarka državne uprave i lokalne samouprave Ana Brnabić izjavila je danas da je realno da se Srbija do kraja mandata ove vlade nađe među prvih 20 zemalja na Duing biznis listi Svetske banke (SB).\nOna je na konferenciji Nacionalne alijanse za lolalni i ekonomski razvoj (NALED) na kome je predstavljen izveštaj SB, kazala da će trebati puno truda, timskog rada i političke volje kako bi se taj cilj postigao.\n„Volja je tu.Poslednji izveštaj SB je pokazao da smo uspeli nešto što nije ni jedna druga zemlja, a to je da se za dve godine pomerimo za ukupno 44 mesta što je fantastičan uspeh.Nadam se da do kraja mandata ove vlade možemo biti među prvih 20 na listi SB“, naglasila je Brnabić.\nPrema njenim rečima, niko nije očekivao i da će Srbija u ovom poslednjem izveštaju SB da se pomeri 12 pozicija, već su prve procene bile da to bude nekih sedam ili osam mesta.\nZabrinuti stručnjaci: „Raširiće se opasna pandemija, a mi uopšte…\nSvetska banka: Srbija lider u jugoistočnoj Evropi u reformama za…\n„Srbija je počela da trči svoju trku i pokušavamo da uradimo što više i što pre. Gladamo kako da se dalje unapredimo i važno je da ostanemo fokusirani na ono što možemo da radimo“, kazala je ona odgovajući na pitanje da li ima razloga za slavlje jer je Srbija u odnosu na region i dalje u začelju na listi SB.\nOna je dodala da je prioritet Vlade Srbije i regionalna stabilnost, naglašavajući i da je u tome Srbija mnogo više uučinila od ostalih zemalja u regionu i da već ima političku stabilnost.\n„Ukoliko ostanemo fokusirani da na to, da trčimo svoju trku, nema potrebe da gledamo gde je region“, istakla je ona.\nBrnabićeva je dodala i da je ova pozicija koju je Srbija zauzela na Duing biznis listi , fantastičan rezultat i uspeh svih, ne samo države već i građana koji su menjali svoj način rada i ponašanja.\nOna je naglasila da joj je čast što je deo tima Vlade Srbije koji je postigao takav uspeh, dodajući da je za to bilo potrebno puno truda i rada.\nana brnabićSvetska banka


“Detaljno proučavamo kako ona (CU) funkcioniše i ne isključujemo mogućnost da joj se pridružimo”, rekao je premijer Azarov na konferenciji za štampu.\nRusija je pozvala Ukrajinu u CU, ali je Kijev ranije ukazivao da ne namjerava da uđe u tu organizaciju, predlažući u zamjenu saradnju u formatu “tri plus jedan”, što ne odgovara Rusiji.\nKijev se, pri tom, nadao da će do kraja 2011. potpisati sporazum sa Evropskom unijom o saradnji, u okviru kojeg je trebalo da bude osnovana zona slobodne tvrgovine, ali je parafiranje odloženo poslije sudskog procesa u Kijevu bivšoj ukrajinskoj premijerki Juliji Timošenko.\nCU je zvanično počela da funkcioniše 1. januara 2010, kada je stupila na snagu Jedinstvena carinska tarifa.\nPrema ruskim zvaničnicima, CU je u 2011. osigurala povećanje trgovine između njene tri članice za 30 odsto uprkos tekućoj ekonomskoj krizi na Zapadu.\nCU je, međutim, samo dio mnogo ambicioznijeg projekta u Moskvi pod nazivom Evroazijska unija (EAU), kojim Rusija namjerava da intenzivira ekonomsku integraciju na području bivšeg Sovjetskog saveza. Tanjug\nTagovi: carinska unijaeaukijevnikolaj azarovrusijaukrajina


Krimski bor u selu Jarešnik – strogi rezervat prirode – Far\nMinistarstvo za zaštitu životne sredine od 23. juna do 12. jula ove godine izlaže na javni uvid nacrt Uredbe o proglašenju zaštite strogog rezervata prirode „Jarešnik“ u opštini Bosilegrad.\nPodručje šume krimskog bora na jugozapadnoj padini planine Crnook u opštini Bosilegrad proglašeno je od strane Ministarstva za zaštitu životne sredine za strogi rezervat prirode. Nalazi se na katastarskoj opštini Jarešnik ukupne površine 6 hektara, 21 dekar i 31 ar, od čega jedan hektar, 60 dekara i 65 ari u državnoj svojini,nešto više od 4 hektara u privatnoj svojini i oko 40 dekara u crkvenoj sviojini.\nJavna rasprava i prezentacija dokumenta o zaštiti biće održana 27. jula ove godine u skupštinskoj sali opštine Bosilegrad od 13:00 časova. Raspravu će voditi komisija koju obrazuje resorno Ministarstvo, a učešće u njoj mogu uzeti fizička lica, kao i predstavnici pravnih lica koji su podneli primedbe u pisanom obliku do 23. jula do kada traje javni uvid.\nIzveštaj o javnom uvidu i prezentaciji biće objavljen na internet stranici Ministarstva zaštite životne sredine Republike Srbije.\nДвудневен екологичен мониторинг на река Драговищица Zbog nodularnog dermatitisa u Bosilegradu uništeno preko 200 goveda Градушка унищожи зеленчукови култури и овощия в няколко села в Босилеградско Международен детски великденски фестивал в Босилеград\nБосилеградГораКримски борМинистерство за опазване на околната средаприроден резерватСело Йерешник


Press Online :: Politika :: NEĆE SAMI SEBI DA ZAPUŠE USTA Poslanici beže od kodeksa ponašanja kao đavo od krsta, lepo im da se VREĐAJU, PSUJU I PRETE / print=true\nNEĆE SAMI SEBI DA ZAPUŠE USTA Poslanici beže od kodeksa ponašanja kao đavo od krsta, lepo im da se VREĐAJU, PSUJU I PRETE\nProšlo je skoro pet meseci kako je Greko, organizacija za borbu protiv korupcije pri Savetu Evrope, zatražila od Srbije da hitno donese kodeks ponašanja narodnih poslanika, ali ga Skupština do danas nije usvojila. Najgore je zapravo što Nacrt kodeksa postoji i što se radna grupa, koja je tim povodom formirana, i pored hitnog upozorenja, od tada nijednom nije sastala.\nSkupština Srbije odavno ne izgleda kao mesto na kome se donose važne političke odluke. Neretko nas sednice parlamenta podsećaju na cirkus, a nekad liče na rijaliti šou, u kojim od poslanika možemo da čujemo i vidimo gotovo sve - psovke, uvrede, pretnje, pa čak i fizičke napade.\nMada je srpskim parlamentarcima kodeks ponašanja očigledno preko potreban, jasno je da iz nekog razloga nema volje da on bude usvojen. Naime, od 2008. godini traju pokušaji da se u parlamentu usvoji pravilnik o njihovom ponašanju, ali to do sada nije uspelo nijednom skupštinskom sazivu.\nNajveći pomak napravljen je pre četiri godine, kada je radna grupa na čelu sa tadašnjim predsednikom Zoranom Babićem, završila su Nacrt kodeksa, ali se on nikada nije našao na dnevnom redu parlamenta.\nNovi sastav radna grupa dobila je u julu prošle godine, a za njenog predsednika izabran je Aleksandar Martinović, poslanik SNS-a.\nPitali smo parlamentarce i članove radne grupe gde je zapelo i zašto još kodeks nije usvojen, uprkos upozorenjima iz Saveta Evrope i važnosti tog dokumenta za pregovarački proces sa EU.\nGordana Čomić iz DS navodi da Martinović do danas nije zakazao nijedan sastanak i da se na izradi kodeksa u njegovom mandatu uopšte nije radilo.\n- Doduše, usvojen je dokument o zabrani komentarisanja sudskih procesa, presuda i istraga, što bi trebalo da bude deo kodeksa, ali to nije išlo na radnu grupu. To je posebna odluka - kaže Čomićeva za "Blic".\nI Zoltan Pek, poslanik SVM, potvrđuje da do danas nije bilo nijednog sastanka radne grupe za izradu kodeksa.\n- Martinović je predsednik. Njega pitajte zašto još nije sazvao sastanak - dodaje Pak.\n"Blic" je pozvao i Martinovića, koji rukovodi Radnom grupom, ali on nije odgovarao na naše pozive.\nKazne u visini od tri plate i izvinjenja\nNacrt kodeksa ponašanja poslanika iz 2014. godine predviđao je oštre kazne za poslanike koji se neprimereno ponašaju. Kako je navedno u Nacrtu tog dokumenta, poslanici koji ne poštuju pravila lepog ponašanja moraju javno da se izvine, a za slučaj da to ne učine, platili bi kaznu u visini svoje tri plate, što je oko 225.000 dinara.\nO kaznama bi odlučivalo novo telo - etički savet, u kome bi sedeli predstavnici svih poslaničkih grupa i skupštinskih odbora. Taj organ mogao bi da izriče nejavnu i javnu opomenu, koju bi pratila novčana kazna u visini od 10 odsto od plate.\nPo Nacrtu kodeksa iz Babićevog vremena, bila bi zabranjena upotreba mobilnih telefona, snimanje i slikanje drugih poslanika, kao i unošenje partijskih obeležja. Nikad usvojeni kodeks predviđao je i angažovanje poslanika u borbi protiv korupcije i odgovaranje na sva novinarska pitanja.\nU tom dokumentu piše i da su poslanici dužni da uvažavaju svoje kolege, da ne daju omalovažavajuće izjave, kao i da govorom mržnje ne podstiču nasilje. Takođe, parlamentarci bi bili u obavezi da poštuju sve propise koji se odnose na ograničavanje broja funkcija, kao i da "izbegavaju svaku situaciju koja bi mogla dovesti do podmićivanja".\nNacrt kodeksa takođe zabranjuje da se u Skupštinu unose uvredljivi transparenti, zastave stranih država i partijski simboli. Takođe, zabranjeno je korišćenje resursa parlamenta u privatne svrhe i primanje poklona koji nisu prigodni.


FoNet portal :: Pretraga / tagId=84367\nTag: lista, Pogodaka: 68\nNovi Pazar na vrhu liste\nNajtransparentnije lokalne samouprave u 2022. godini su Novi Pazar, Sombor i Sokobanja, pokazuju rezultati ovogodišnjeg istraživanja Lokalnog indeksa transparentnosti (LTI 2022) koje je na danas predstavila Transparentnost Srbija (TS).\nTrnovac se ne predaje\nPrvi na listi Koalicija Albanaca doline Šaip Kamberi izjavio je da će ta lista ipak učestvovati na, po drugi put, ponovljnim izborima na jednom biračkom mestu u Osnovnoj školi “Muharem Kadriu” u Velikom Trnovcu, objavio je portal JUGpress.\nVujošević ima kovid\nNosilac liste Ajmo ljudi na beogradskim izborima i čuveni košarkaški trener Duško Vujošević pozitivan je na korona virus, saopštio je danas predsednik Socijaldemokratske stranke Boris Tadić.\nFunkcioner Srpske napredne stranke Vladimir Orlić pozvao je danas birače da u nedelju 3. aprila glasaju za listu SNS i predsedničkog kandidata Aleksandra Vučića, dok je Boris Tadić, ispred liste "Ajmo ljudi", pozvao građane da glasaju za njihovu listu i predsedničkog kandidata koji ne pripada vladajućoj koaliciji, a zalaže se za članstvo u EU.\nŠapić spreman da smenjuje\nPrvi na listi "Aleksandar Vučić-Zajedno možemo sve" Aleksandar Šapić izjavio je da je spreman da preuzme potpunu odgovornost za donošnje ključnih odluka u Beogradu, ali i za sprovođenje nekih nepopularnih mera, saopštio je danas beogradski odbor Srpske napredne stranke.\nNe krijem se na 100. mestu\nLider Socijalističke partije Srbije (SPS) i kandidat koalicije okupljene oko te stranke za parlamentarne izbore Ivica Dačić rekao je se za razliku od opozicionih političara ne krije na šezdesetom ili stotom mestu na listi, iza glumaca ili sportista, već da otvoreno kaže građanima da će ako dobije šansu biti premijer Srbije.\nPredsednik Socijalističke partije Srbije i nosilac liste "Ivica Dačić-premijer Srbije" Ivica Dačić izjavio je na predizbornoj konvenciji koalicije SPS-JS-ZS u Sremskoj Mitrovici da crvena boja socijalista simbolizuje krv koja je pala u borbi za prava radničke klase, kao i da oni danas nastavljaju tu borbu u kapitalizmu.


Restruktura – siguran izlaz » drzavni savet\nPrvo, tvorac smušene ideologije fašizma nije bio protiv postojanja stranaka, nego protiv toga da iko osim njega ima stranku, što je kasnije sproveo i “njegov kolega” Hitler. A takvu ideju su sprovodili i Staljin, Tito, danas Kim Džong Un, Kina, a, prikriveno, i Vučić, pa i... Opširnije→\nJedan bauk kruži Evropskom Unijom – bauk lepenizma. Na krilima pariske tragedije u Francuskoj je na regionalnim izborima trijumfovao Nacionalni front, čiji je osnivač stari Žan Mari Le Pen, a preuzele su ga ćerka Marina i lepa , mlada i duboko konzervativna unuka Ma... Opširnije→\nNeki ljudi, upoznati sa našom opcijom demokratske meritokratije, a navikli da se oslanjaju i vezuju za ljude i prema njima procenjuju valjanost opcija, a ne obrnuto: da prvo sagledaju (ne)valjanost opcije, pa onda sve ostalo, već neko vreme nas “pritiskaju” pitanjima, ko... Opširnije→\nŠta nam se sprema? https://t.co/sOlnigYBOi, 4 sata ago\nDemokratija, parlamentarna, sasvim sigurno nije vladavina, pa ni suvladavina naroda i još nekog, nego vladavina to… https://t.co/RUhVJ3rCt6, 11 sati ago\nNećemo insistirati da svi "bivši" Srbi priznaju da su Srbi i nazivaćemo ih kako oni žele. Jedino što ćemo, istine r… https://t.co/oWrYxLqhF0, 11 sati ago\nPostanite član grupe koja Srbe ne deli po veroispovestima i političkom opredeljenju. Društvo srpsko-srpskog prijateljs… https://t.co/435soMZtR5, Jun 4


Republika / Klinton je mislio da će za pet dana pobediti Srbe: Trampov savetnik oduševljen otporom naše vojske agresiji NATO\nnedelja, 24. 3. 2019.| 19:10\nGeneral američke vojske H. R. Makmaster, savetnik za nacionalnu bezbednost Donalda Trampa, optužio je svojevremeno u eseju "Pukotine u temeljima", koji prenosi hrvatski portal 24 sata, tadašnjeg američkog predsednika Bila Klintona da se brzopleto odlučio na vazdušnu agresiju na SRJ.\n- Njegov prvobitni plan bio je samo pet dana vazdušnih udara koji bi naterali Miloševića na povlačenje... Američki sateliti iz svemira i bespilotne letelice iz vazduha pratile su srpske snage, ali loše vreme, oblaci, te planinski teren značajno su smanjili prednost na koju su navikli američki vojnici - napisao je Makmaster.\nOn je priznao da četiri godine brojnih razgovora sa Miloševićem nakon završetka ratova u Hrvatskoj i BiH nisu dovele do toga da američki obaveštajci mogu predvideti njegove odluke i vojne poteze.\nMakmaster tvrdi da je Milošević predvideo NATO poteze i da im se uspešno suprotstavio.\n- Samo nekoliko sedmica pre početka vazdušnih napada on je povukao vojsku na granicu s Kosovom. Kad su udari NATO počeli, iste te trupe pogurale su Albance prema makedonskoj i albanskoj granici. NATO je bio potpuno iznenađen - napisao je Makmaster i podsetio da se Klintonova planirana petodnevna operacija "razvukla na nekoliko meseci".\nMakmaster: Uprkos tehnološkoj inferiornosti, Srbi su dolazili do ozbiljnih obaveštajnih podataka\nPohvalio je i "sposobnost Srba da dođu do ozbiljnih obaveštajnih podataka o savezničkim operacijama uprkos tehnološkoj inferiornosti".\nTramp o Islamskoj državi: Džihadisti će uvek ostati gubitnici\nRUSIJA I EU PROTIV TRAMPA: Golanska visoravan pripada Siriji\nTramp doneo šokantnu odluku: Vreme je da priznamo Golansku visoravan kao deo Izraela\n- Srbi bi evakusali određene mete čim bi se našle na popisu za napade. Verovatno su imali špijune u samoj komandi NATO, kao i u bazi Avijano u Italiji, koji su im redovno javljali kada avioni kreću u vojne misije - napisao je aktuelni Trampov savetnik za nacionalnu bezbednost.\nMilošević je predviđao NATO poteze i uspešno im se suprotstavljao, tvrdi američki general\nGeneral Makmaster tvrdi da je NATO alijanasa uspela da uništi "manje od 5 odsto srpskih borbenih sistema za 78 dana bombardovanja".\n- Sav razmer neuspeha postao je očigledan tek kad je rat bio gotov - napisao je Makmaster i zaključio da su analitičari ozbiljno lagali kad su govorili o uspesima napada NATO na SRJ. On tvrdi i da američki avioni nisu uspevali pronaći mete na Kosovu, "pa su bombe vredne milione dolara završavale u Jadranskom moru ili na napuštenim brdima".\nRuska misija: Zaobišli međunarodno pravo\nZapadne države nisu izvukle pouke iz tragedije od pre 20 godina, kada je tadašnju SR Jugoslaviju bombardovao NATO, saopštila je stalna misija Rusije pri NATO. Kako se navodi, 24. marta 1999. preovladalo je iskušenje da se brzom i vojnom intervencijom, a ne diplomatskim naporima, reše "osetljivi međuetnički i međureligijski problemi u Jugoslaviji", čime se zaobišlo međunarodno pravo, prenosi agencija Tass.\nRejmond Mekmaster General SAD Donald Tramp Predsednik Predsednik SAD Bil Klinton Bivši predsednik NATO NATO bomabrdovanje Bombardovanje 1999. Bombardovanje Jugoslavije\n(FOTO, VIDEO) Tramp se provodi u Japanu: Pogledajte kako je šef SAD uručio prvi "Predsednički kup" sumo rvaču


Buš: Studijska grupa razume urgentnost sređivanja stvari u Iraku\nPredsednik Buš je rekao da je saglasan sa ocenom Studijske grupe za Irak da ta zemljamože «da upravlja sobom, da se održi i odbrani se». Predsednik je takođe rekao da ga je ohrabrilo to što grupa deli njegovu rezervisanost prema naglom povlačenju američkih trupa iz Iraka.\n«Studijska grupa za Irak razume urgentnost sređivanja stvari u Iraku. Grupa takođe shvata da je uspeh u Iraku, bez obzira što predstoji težak rad, veoma važan i moguć.»\nIzveštaj koji je obelodanjen prošle srede, sadrži specifične preporuke u vezi sa, kako je navedeno, «mračnom i sve lošijom situacijom» u Iraku. Među njima je povlačenje većine američkih borbenih jedinica do prvog tromesečja 2008, uz preporuku da se američke snage postepeno preorijentišu sa borbenih akcija na obuku i pružanje podrške. U izveštaju se takođe preporučuje da Sjedinjene Države pređu sa unilateralnog na regionalni pristup stabilizovanju Iraka. Predsednik je međutim rekao da ni on ni Kongres, neće da odobre svih 79 preporuka, ali je obećao da će one biti pažljivo proučene, isto kao i izveštaji Sekretarijata za odbranu, Državnog sekretarijata i Saveta za nacionalnu bezbednost.\n«Očekujem njihove preporuke. Hteo bih da saslušam sve savete pre nego što donesem odluku o novom kursu u Iraku.»\nBudući predsednik Odbora Predsedničkog doma za obaveštajnu delatnost , Silvester Rejes, rekao je da izveštaj Studijske grupe za Irak ponavlja stav njegove partije prema iscrtavanju novog kursa u Iraku.\n«Izveštaj grupe potvrđuje ono što većina nas zna već neko vreme – politika ostajanja na kursu predsednika Buša ne radi. Potreban nam je novi pristup.»\nRejes se saglasio sa sugestijom iznetom u izveštaju da bi Sjedinjene Države trebalo da uključe u dijalog i Iran i Siriju. U svom radio govoru predsednik Buš je inače naglasio da i republikanci i demokrate imaju odgovornost da pronađu najbolji put napred. Predsednik narednih dana treba da se sastane i razgovara o Iraku sa vojnim zapovednicima i nezavisnim ekspertima.


RASTE POTRAŽNJA NA CRNOM TRŽIŠTU: Oružje iz BiH švercuju u Belgiju, Nizozemsku, Švedsku, Francusku. | Banjaluka.net\nOružje iz BiH švercuje se i kamionima i autobusima koji imaju prethodno pripremljeno duplo dno, takozvani štek, ili u spremnicima u kojima se nalazi druga roba, a krajnje odredište su zemlje kao što su Švedska, Francuska, Belgija i Nizozemska te u manjem obimu države iz okruženja, prenose Nezavisne.\nTako je od 2018. do 2020. godine, prema obavještajnim podacima, u BiH evidentirano 10 organizovanih kriminalnih grupa koje se bave krijumčarenjem oružja.\nU Prijedlogu procjene prijetnje od organizovanog kriminala u BiH u 2021. godini istaknuto je da, na osnovu raspoloživih podataka, u BiH i dalje egzistiraju velike količine naoružanja zaostalog iz perioda konflikta. To oružje se, kako je navedeno, krijumčari, odnosno nelegalno prodaje u EU, gdje postoji rast potražnje na crnom tržištu, a naoružanje traže lica koja se dovode u vezu sa organizovanim kriminalom i terorizmom.\nKrijumčarenje se odvija na način da organizovane kriminalne grupe kupuju oružje na ilegalnom tržištu BiH od njima poznatih lica, privremeno ga skladište u BiH, a nakon toga ga koriste za kriminal u BiH, zemljama regiona ili EU.\n“Kriminalna lica, porijeklom iz BiH, koja borave u inostranstvu, upoznata su sa prilikama u vezi sa ilegalnim tržištem i cijenama naoružanja u BiH, kao i sa potražnjom u kriminalnom miljeu države u kojoj borave, pa su evidentirani i njihovi dolasci u BiH s ciljem nabavke oružja i njegove prodaje kriminalnim grupama koje na području više zemalja Evrope vrše teška razbojništva, oružane pljačke i druge nezakonitosti”, navodi se u dokumentaciji.\nIstiče se da su kriminalne grupe koje se bave ovom vrstom kriminala dobro organizovane, pri čemu svaki pripadnik grupe ima svoju ulogu. Uloge su sljedeće: glavni članovi grupe dogovaraju nabavku oružja, drugi pripadnici imaju ulogu servisiranja i osposobljavanja oružja, daljeg transporta i predaje oružja s ciljem daljeg nezakonitog prometovanja iz BiH u druge zemlje. Takve grupe su, istaknutno je, veoma prilagodljive na promjene i dešavanja oko njih, pišu Nezavisne.\n“Kriminalne grupe sarađuju na način da dolazi do zamjene oružja za drogu. Dolazi i do povremenog korištenja ljudskih resursa iz jedne grupe u drugoj sa tačno određenim zadacima i obavezama”, istaknuto je u Prijedlogu procjene prijetnje od organizovanog kriminala u BiH u 2021. godini.\nIpak, naglašeno je da postoji trend smanjenja ukupnih količina oružja u ilegalnom posjedu na crnom tržištu oružja u BiH, pa se očekuje da dođe do promjena načina djelovanja pomenutih grupa.


Odeću natopljenu kokainom pokušao da unese u Srbiju - KRIK\nOdeću natopljenu kokainom pokušao da unese u Srbiju\nObjavio/la KRIK.rs 20/12/2021\nOdeća natopljena drogom (foto: Uprava carina)\nUprava carina saopštila je da je na aerodromu u Beogradu zaplenila nepoznatu količinu kokaina koju je makedonski državljanin pokušao da prokrijumčari u Srbiju tako što je njime natopio odeću. „Čim je putnik otvorio kofer, osetio se jak miris kiseline, a garderoba je bila vlažna i teža nego što je očekivano“, piše u saopštenju. Putnik je rekao da je u zemlji iz koje dolazi visoka vlažnost, pa oprane stvari nisu stigle da se osuše.\nMakedonski državljanin doputovao je na beogradski aerodrom „Nikola Tesla“ iz Ekvadora preko Amsterdama, a carinici su ga zaustavili pošto im se njegov prtljag učinio sumnjivim.\nPošto je preuzeo kofer, putnik se uputio ka zelenom kontrolnom prolazu namenjenom putnicima koji nemaju šta da prijave carini. Carinici su ga, međutim, ipak izdvojili za kontrolu na skeneru i uočili čudnu boju garderobe.\n„Čim je putnik otvorio kofer, osetio se jak miris kiseline, a sva garderoba koja se nalazila u prtljagu bila je vlažna i teža nego što je očekivano. Pritom, u koferu sem odeće nije bilo ničeg drugog, ni obuće, niti pribora za ličnu higijenu, iako je putnik rekao da dolazi iz Ekvadora gde je kod prijatelja boravio 13 dana“, piše u saopštenju.\nOn je rekao da je u zemlji iz koje dolazi visoka vlažnost, pa oprane stvari nisu stigle da se osuše.\nCarinici su posumnjali da je garderoba natopljena drogom zbog čega su uradili test na prisustvo narkotika koji je potvrdio ove sumnje, pa su obavestili policiju. Policija je u dogovoru sa tužilaštvom zatražila veštačenje, a uzorci su pokazali da je reč o kokainu.


Veće dnevnice? -\nČlanovi veća su na početku današnje sednice dali saglasnost da se otpišu potraživanja lokalne samouprave od subjekta privatizacije Holding kompanije „Jumko” iz Vranja. Iznos sredstava koja se otpisuju je oko 24 hiljade dinara.\nNa sednici je prihvaćen i Nacrt odluke o visini naknade predsedniku i članovima nadzornih odbora u Javnim preduzećima. Prema ovoj odluci predsedniku ubuduće pripada pet, a članovima četiri hiljade dinara po održanoj sednici. Inicijativa za povećanje dnevnica, kako se čulo na sednici, potekla je od Nadzornog odbora JKP „Vodovod i kanalizacija”.\nČlanovi veća su doneli Odluku o izmeni Odluke o obrazovanju Saveta za zdravlje opštine Aleksinac s obzirom da je doktor Zoran Aleksić podneo ostavku na mesto predsednika. Njega će zameniti Slobodanka Jovanović, direktorka Filijale Republičkog fonda za zdravstveno osiguranje u Aleksincu, a novi član Saveta biće Jasmina Nikolić, direktorka Centra za socijalni rad.\nU nastavku sednice usvojena je Odluka o pripajanju Zavičajnog muzeja Centru za kulturu i umetnost. Status dvoje zaposlenih, direktora ustanove i jednog zaposlenog na određeno vreme rešiće se tako što će sva prava i obaveze iz radnog odnosa u ime poslodavca preuzeti Centar za kulturu i umetnost.\nVećnici su prihvatili izveštaj o radu Štaba za vanredne situacije za teritoriju opštine Aleksinac u protekloj godini i predloženi Plan rada Štaba za 2018. godinu.\nO pomenutim odlukama veća, konačni sud daće odbornici na predstojećoj sednici, koja je planirana za sredu 21. februar.\nPrevious Post:Vina iz Džervina\nNext Post:Svi traže „Nigde nema te”


Брнабић са Тасовцем: Културно наслеђе није ствар само прошлости, већ и будућности\nBrnabić sa Tasovcem: Kulturno nasleđe nije stvar samo prošlosti, već i budućnosti\nPredsednica Vlade Srbije, Ana Brnabić razgovarala je danas sa Tomom Tasovcem, predsedavajućim Komitetu nacionalnih koordinatora Digitalne infrastrukture za umetnost i humanistiku (DARIAH-EU), o značaju novih tehnologija u proučavanju kulturnog nasleđa.\nPremijerka Brnabić je istakla da Vlada Srbije intenzivno podržava digitalizaciju, pre svega kao preduslov za razvoj efikasne državne uprave, ali i kao nameru da srpsko društvo u budućnosti postane društvo inovacija i kreativnosti, navodi se u saopštenju vladine Kancelarije za saradnju sa medijima.\nPredsednica Vlade čestitala je beogradskom Centru za digitalne humanističke nauke, koji je nedavno, kao deo konzorcijuma u kome učestvuju ustanove iz 15 zemalja, osvojio grant iz programa Horizont 2020. u vrednosti od pet miliona evra za izgradnju Evropske leksikografske infrastrukture.\nTasovac je upoznao predsednicu Vlade sa evropskim projektima iz domena digitalne humanistike i naporima koje institucije širom Evrope ulažu u razvoj tehnologija, standarda i procesa za izučavanje jezika, književnosti i drugih humanističkih nauka.\nHorizont 2020. je, prema njegovim rečima, do sada najveći program Evropske unije za istraživanja i inovacije sa budžetom od skoro 80 milijardi evra koje će biti uložene u periodu od sedam godina od 2014 do 2020. godine.\nNa sastanku je zaključeno da kulturno nasleđe nije stvar samo prošlosti, već i budućnosti i da je za institucije u Srbiji neophodno da se što brže uključe u proces digitalizacije oslonjajući se na najbolje primere svetske prakse.


Abazović: Nikakve tuđe vojske nema u Crnoj Gori, niti će je biti – Sandzaklive.rs\nAbazović: Nikakve tuđe vojske nema u Crnoj Gori, niti će je biti\nNikakve tuđe vojske na teritoriji Crne Gore nema, niti će je ikada biti, poručio je potpredsjednik Vlade Crne Gore Dritan Abazović.\nAbazović je istakao da će takvih tekstova u medijima “vjerovatno“ narednih dana biti sve više.\n“Dajte da zajedno sve učinimo da zaštitimo nacionalne interese i idemo putem progresa i evropske budućnosti Crne Gore! Tu smo da garantujemo mir i stabilnost i potpuno poštovanja zakona i Ustava Crne Gore“, poručio je Abazović u video izjavi, prenosi RTCG.\nRanije je Abazović posjetio Agenciju za nacionalnu bezbjednost i gdje je razgovarao sa direktorom Dejanom Vukšićem i njegovim saradnicima.\n“Agencija za nacionalnu bezbjednost u punom kapacitetu štiti nacionalne interese Crne Gore i za sve svoje aktivnosti ima aktivnu podršku Vlade“, saopćio je Abazović.\nIdentifikovan muškarac iz Novog Pazara koji je nastradao u saobraćajnoj nesreći\nMitropolit Joanikije potvrdio ustoličenje na Cetinju, Crna Gora u strahu od sukoba


Mustafa zatražio izuzeće od kosovskih kontramera - Bujanovačke\nPočetna NASLOVNA Mustafa zatražio izuzeće od kosovskih kontramera\nMustafa zatražio izuzeće od kosovskih kontramera\nBujanovac, 9. maj 2019. -Nacionalni savet Albanaca (NSA) zatražio je od vlasti u Prištini da „Preševska dolina bude izuzeta od dodatnih mera koje će biti uvedene Srbiji“ zbog nepriznavanja kosovskih vozačkih dozvola i registarskih oznaka.\nU pismu kosovskom ministru unutrašnjih poslova Ekremu Mustafi predsednik NSA Ragmi Mustafa zahteva da se na stanovnike Preševske doline, kako navodi, ne primenjuje odluka o recipročnim merama protiv Srbije, koje se tiču vozačkih dozvola i registarskih oznaka.\nMinistar Mustafa je najavio da će zatražiti od kosovske vlade da donese odluku o nepriznavanju vozačkih dozvola i registarskih oznaka izdatih u Srbiji, ali i „svih ostalih dokumenata sa Kosova koje Srbija ne priznaje”.\n„NSA pozdravlja odluke Vlade koje jačaju državnost Kosova, ali imajući u vidu da srpske vlasti nastavljaju da diskriminišu po nacionalnoj osnovi Albance u Srbiji, podrška Republike Kosovo je od vitalnog značaja za očuvanje nacionalnog korpusa, pogotovo u Preševskoj dolini“, navodi predsednik NSA u pismu.\nNajavljene mere, smatra on, najviše će pogoditi Albance u Bujanovcu, Preševu i Medveđi, koji će „time biti dvostruko diskriminisani“.\nPrevious PostHitna: Povećan broj pacijenata sa stomačnim tegobama Next PostKamberi povodom Dana opštine: Insistiraćemo na našim kolektivnim pravima


Tokom treninga Slavica Squire upoznala je prisutne sa praktičnim NLP tehnikama koje im omogućavaju efikasniji i brži napredak u ostvarivanju ličnih i poslovnih ciljeva. Naučili su kako da efikasnije komuniciraju sa različitim tipovima ljudi, jer za svaki uspeh bitna nam je i podrška drugih. Naučili su da razumeju i druge stilove razmišljanja kao i da svesno koriste nesvesne komunikacione procese. Uz pomoć NLP metodologije naučili su kako da strateški bolje kreiraju svoju komunikaciju, da budu uticajniji i iskoriste resurse koje poseduju. Uz sve ove alate koji su odmah primenljivi u poslovnom kontekstu lakše prevazilaze prepreke i imaju širi dijapazon mogućnosti. Posle ove edukacije menadžeri su dobili dodatne alate da krenu na put kreiranja najbolje verzije sebe i nezaustavivog poslovnog uspeha.


Nesuglasice među okupljenima na protestu u Gračanici\nGrađani koji su nezadovoljni ishodom konkursa za prijem medicinskih tehničara u Kliničko-bolnički centar protestovali su treći dan zaredom. Štrajk glađu, koji su ranije najavili, trajao je međutim svega sat vremena - zbog međusobnih neslaganja u vezi sa nastavkom protesta.\nMilan Andrejević, jedan od okupljenih koji je u sredu razgovarao sa Petrom Petkovićem direktorom Kancelarije Vlade Srbije za Kosovo, saopštio je da se protesti prekidaju.\n„Direktor Kancelarije za Kosovo i Metohiju Petar Petković nam je obećao da će se naši problemi rešiti. Mi drugu državu sem države Srbije nemamo, nemamo rezervnu državu i obećano nam je da će predsednik Republike Srbije, da će Vlada Republike Srbije da se pozabavi našim problemima. Mi imamo poverenje u našu vladu i što se mene lično tiče i mnogih ljudi, protesti se trenutno prekidaju“, rekao je Andrejević.\nŠto se mene lično tiče i mnogih ljudi, protesti se trenutno prekidaju: Milan Andrejević\nSa druge strane, Stefan Ćirković iz sela Dobrotin objavio je da neće biti prekida protestnih okupljanja.\n„Protesti se i danas nastavljaju uprkos tome što su neki hteli da se protesti danas obustave, jer su im obećana nova radna mesta za njih 20, 30. Mi koji smo ostali ovde istrajaćemo do kraja“, rekao je on.\nDeo okupljenih jedni drugima su upućivali i uvrede. Ostalo je nepoznato šta su uzroci razdora među nezadovoljnim građanima od kojih su pojedini Milanu Andrejeviću inputirali veze sa Draganom Đilasom, funcionerom bivše vlasti u Srbiji predvođenom Demokratskom strankom, danas liderom opozicione Stranke slobode i pravde.\n„Ko te plaća, jel te Đilas plaća? Ti si verovatno Đilasov, on te plaća...“, dobacivali su pojedini okupljeni Andrejeviću koji je odustao od protesta.\nRazmirice među okupljenim građanima\nDvadesetak okupljenih, izgleda da je samo na rečima, ostalo pri stavu kada je reč o štrajku glađu.\n„Počela sam štrajk glađu, tako da ću istrajem do kraja. I ovi ostali se ovde slažu, tako da ćemo svi zajedno“, kazala je Jelena Milićević iz Donje Brnjice.\nIstrajavanje „do kraja“ značilo je u ovom slučaju celih sat vremena, jer je ekipa Glasa Amerike, sat vremena nakon početka štrajka glađu, obišla upravnu zgradu KBC-a u Gračanici i nije zatekla nijednog štrajkača.\nInače, nakon razgovora sa Petrom Petkovićem koji je čelnik Kancelarije za Kosovo u Vladi Srbije, pedesetak građana na konkursu nisu dobili posao u Kliničko-bolničkom centru u Gračanici, najavili su štrajk glađu do ispunjenja njihovih zahteva. Tražili su i poništavanje konkursa i smenu direktora KBC-a Bratislava Lazića.\nMeđutim, u četvrtak su mnogi odustali od protesta i štrajka glađu.\nPosle razgovora sa štrajkačima Petković je u sredu rekao da nezadovoljnim građanima nisu data nikakva obećanja.\nNikome nisam ništa obećao: Petar Petković\n“Nikome nisam ništa obećao jer pitanje zapošljavanja nije ni do mene, niti do ovih ljudi, niti se to radi na ulici, nego po propisima i zakonima”, kazao je juče Petković.\nNa konkurs za prijem medicinskih tehničara u Kliničko bolničkom centru Gračanica prijavilo se 360 kandidata, a primljeno je njih 40.


Potpisan Sporazum o unaprijeđenju saradnje između 11 gradova i općina – RTV BPK\nPotpisan Sporazum o unaprijeđenju saradnje između 11 gradova i općina\nNa inicijativu Centra kulture i mladih Općine Centar Sarajevo s ciljem unaprijeđenja i razvoja kulutre , u oktobru prošle godine, sporazum o saradnji su potpisali predstavnici ustanova kulture iz Sarajeva, Bihaća, Travnika, Mostara, Donjeg Vakufa, Bugojna, Konjica, Šapca, Dubrovnika i Goražda.\nSporazumom je predviđena razmjena vlastitih produkcija tokom godine, mogućnost učestvovanja na manifestacijama , izvođenje premijera na festivalima, posjeta učenika i studenata manifestacijama i izletima koje organizuju potpisnici sporauma, zatim organizovnaja zajedničkih likovnih izložbi, razvijanje saradnje sa umjetničkim školama, podnošenje zajedničkih aplikacija za projekte prema domaćim i međunarodnim institucijama i fondovima. Sporazum predviđa i organizovanje zajedničkih kulturno-umjetničkih manifestacija kao i brojne edukacije iz obasti kulture.\nZahvaljujući sporazumu nedavno je u Goraždu izvedena predstava „Bosanski lonac“ čiju produkciju potpisuje Javna Ustanova Centar kulture i mladih Općine Centar Sarajevo odnosno Teatar komedije Rajvosa.\nRazmjenom različitih sadržaja na polju muzičkih, likovnih i scenskih umjetnosti značajno će uticati na unaprijeđenje i razvoj kulture na području spomenutih gradova i općina. Već narednog mjeseca u Goraždu bi, zahvaljujući spomentuom sporazumu trebala biti izvedena još jedna predstava.


ProCredit Banka: Deset miliona eura za mala i srednja preduzeća i samostalne privrednike\nProCredit Banka je s Razvojnom Bankom Vijeća Europe (CEB) potpisala ugovor o kreditnoj liniji u iznosu od deset miliona eura namijenjenih finansiranju i investicijama za mala i srednja preduzeća i samostalne privrednike u Bosni i Hercegovini.\nZahvaljujući ProCredit banci, malim i srednjim preduzećima i samostalnim privrednicima u BiH dostupna su sredstva za finansiranje i investicije preko fonda CEB-a.\nUkupno deset miliona eura biće dostupno za nesmetan nastavak poslovanja, modernizaciju proizvodnih linija, povećanje kapaciteta i srodne aktivnosti. Domaća privreda je trenutno nedvojbeno izložena izazovima, no postoje segmenti poslovanja koji su manje pogođeni i nastavljaju s investicijama uz pretpostavku normalizacije ekonomije i svog poslovanja u skorom roku.\nRadi se, naime, o djelomičnom finansiranju projekata za produktivne investicije u domaćim malim i srednjim preduzećima kako bi se doprinijelo zadržavanju postojećih, ali i otvaranju novih stalnih i sezonskih radnih mjesta, što je jedino moguće pružanjem podrške krajnjim korisnicima kreditnih sredstava u cijeloj BiH.\nAmir Salkanović, predsjednik Uprave ProCredit Bank, rekao je da je ova banka, kao institucija koja je odranije prepoznata kao izuzetno posvećena privrednicima, malim i srednjim preduzećima, u direktnoj komunikaciji sa svim svojim klijentima u cilju zajedničkog definisanja njihovih potreba i rješavanju izazova u poslovanju u novonastaloj situaciji.\n“Zajedno sa svojim klijentima radimo na pronalasku adekvatnih olakšica, moratorija ili drugih mjera koje su im neophodne zbog otežanog poslovanja uslijed pandemije COVID-19. Mi smo, suštinski, banka sa stoprocentnim njemačkim kapitalom, ali koja ne baštini samo njemački kapital, nego i njihovu sistematičnost u rješavanju problema, kao i posvećenost svakom pojedinačnom klijentu i njegovim potrebama. Upravo to je razlog, između ostalog, zašto smo sa CEB-om potpisali ugovor o ovoj kreditnoj liniji“, kaže Salkanović i naglašava da su mala i srednja preduzeća kapilarna mreža privrede koja otvaraju nova radna mjesta i daju ključni doprinos ekonomijama u kojima posluju.\nNadalje, Salkanović naglašava da i službenici ProCredit Banke svakodnevno razmatraju i evaluiraju potrebe za dodatnim investicijskim finansiranjem iz navedene kreditne linije, jednako kako se to radi i s olakšicama na kreditna zaduženja za pravne subjekte i fizička lica.\nSaradnja s CEB-om izuzetno je važna za ProCredit Banku, kao finansijskom posredniku, radi pristupa dugoročnim finansijskim sredstvima, te mogućnosti kreditiranja obrtnog kapitala i investicija. Ova saradnja direktno utiče na bh. privredu jer omogućava održivost malog i srednjeg poduzetništva, odnosno očuvanje biznisa i radnih mjesta nosioca domaće ekonomije.\nZainteresovane firme mogu se javiti vlastitom savjetniku za poslovanje s pravnim licima u ProCredit Bank, putem maila na info@procreditbank.ba ili telefonom na 033 250 950.\n*CEB je multilateralna razvojna banka pod kontrolom 41 zemlje članice, koje su ujedno i članice Vijeća Evrope, ali ima samostalni pravni status i finansijsku autonomiju. Glavni cilj djelovanja CEB-a je finansiranje društveno važnih projekata/programa u različitim područjima, kao što je i podrška mikro, malom i srednjem poduzetništvu, radi očuvanja i stvaranja održivih radnih mjesta.


EU: Konsultacije o putu Srbije do statusa kandidata\nNakon što je u Briselu održan još jedan krug dijaloga EU-Srbija, zvaničnici sa obje strane izrazili su želju da se odnosi još više razvijaju. Konkretno Španija, kao predsjedavajuća, pokrenula je konsultacije pred korake koji otvaraju put kandidatskom statusu Srbije. Ministar Jeremić naglasio kako je cilj Beograda nastaviti uspješan integracijski proces i u ovoj godini i nastaviti sa saradnjom sa Haškim sudom.\nDanas je nakon političkog dijaloga Evropske unije i Srbije, održanog u Briselu, saopšteno kako je špansko predsjedništvo EU već pokrenulo konsulatacije sa državama članicama oko koraka koji bi vodili dobijanju kandidatskog statusa za Srbiju. Naredni korak, za koji se kaže da bi trebao što prije doći, je zvanični zahtjev Savjeta Evropskoj komisiji da sačini mišljenje o spremnosti Srbije da ponese status kandidata.\n"Siguran sam da će Srbija nastaviti i ove godine sa napretkom. Mogu reći da je pristup Komisije aplikaciji Srbije poznat. Pozdravljamo snažno opredjeljenje vlasti u Beogradu evropskim integracijama i spremni smo da, na zahtjev Savjeta, započnemo proces pripreme mišljenja o aplikaciji za evropsko članstvo", kazao je evropski komesar za proširenje Oli Ren.\n"Odlučni smo da i ove godine ponovimo uspjeh prethodne. Evropsko članstvo ostaje naš strateški prioritet. Bio je to slučaj 2009. biće tako i 2010. godine. Nadamo se da će taj proces da napreduje što je brže moguće. Kada je riječ o Srbiji, mi ćemo nastaviti da ispunjavamo svoje obaveze, nastavićemo sa saradnjom sa Haškim sudom na isti način kako smo to i do sada činili", kazao je srpski šef diplomatije Vuk Jeremić.\nUz ovo naglašeno je da je, kada je o Kosovu riječ, važna saradnja Srbije sa evropskom civilnom misijom EULEX. Na pitanje da li Brisel priznaje plan šefa Medjunarodne civilne kancelarije Pitera Fejta za sever Kosova, predsedavajući Saveta ministara Evropske unije, šef španske diplomatije Migel Anhel Moratinos uzvratio je da Fejt, iako je izaslanik i Evropske unije, u vezi s tim planom predstavlja Medjunarodnu civilnu kancelariju.


COVID19, SRBIJA: PREKO 50 PREMINULIH U JEDNOM DANU!! - Jefimija TV, Kruševac\nDirektorka Instituta “Batut” Verica Jovanović rekla je za RTS-a da je veoma nepovoljno to što svi pacijenti koji zahtevaju bolničko lečenje zahtevaju i primenu kiseonika. To dodatno komplikuje i otežava situaciju i rad, jer se za sve terapijske procedure zahteva i aktivno učešće medicinskog kadra, ističe Jovanovićeva. Kada je pitanju vakcina, direktorka “Batuta” kaže da će imunizacija biti vanredna i verovatno preporučena. “Najpre se vakcinišu zdravstveni radnici, ali istovremeno i starije stanovništvo koje ima više od 60 ili 65 godina”, navodi Jovanovićeva. Ističe da su u toku opsežno pripreme i da se nadležni spremaju kao da će vakcina sutra biti dostupna.\nŠto se tiče vakcine protiv sezonskog gripa, kaže da te vakcine ima i da nije kasno primiti je. “Treba to učiniti tokom decembra, čak i januara”, ističe Jovanovićeva. Laboratorijski još nije potvrđen virus sezonskog gripa, navodi direktorka “Batuta”, ali preporučuje imunizaciju pošto se ulazi u sezonu kada se može pojaviti.\nUnija sindikata prosvetnih radnika Srbije zatražila da je danas od Kriznog štaba za suzbijanje pandemije koronavirusa i od resornog ministra Branka Ružića da odluka o prelasku na onlajn nastavu obuhvati i deca u mlađim razredima osnovnih škola. Unija je ocenila da su mlađa deca uzrasna grupa u kojoj je transmisija virusa itekako aktivna, zbog čega apeluju da i učitelji pređu na onlajn nastavu, kako bi mogli da nastave obrazovni proces, koji se “ionako već više od dva meseca održava sa velikim naporima u otežanim uslovima, sa povećanim obimom posla”.


Tanjug 20. novembra 2019. 13:13\nFoto: Tanjug/Tanjug / Wikipedia, ilustracija\nNJUJORK – Dve američke istoričarke umetnosti, Elizabet Knot sa Njujork univertiteta i njena koleginica Anastazija Anrhajm sa Univeziteta Pensilvanije, izvele su pravi podvig jer su desetine hiljada fragmenata cigala sklopile da bi rekonstruisale jedna vrata Vavilona, posvećena boginji Ištar.\nŽitelji Vavilona su u prvom milenijumu pre naše ere izgubili rat sa Asircima koji su im razorili prestonicu, a njihov vladar Nebukadnezar II ( 604-562) je odlučio da obnovi svoju prestonicu.\nU berlinskom Pergamon muzeju nekoliko figura iz svecane procesije je sklopljeno, ali neke nisu bile gleđosane jer je taj postupak bio veoma komplikovan i spor.\nOva rekonstrukcija kapije Ištar sada je izložena u Institutu starog sveta u Njujorku i moći će da se razgleda do 24 maja 2020. godine.\nTekst o rekonstrukciji ovog značajnog eksponata napisao je arheolog Džeret Lobel, glavni urednik časopisa „Arheologija“.


Ne davimo Beograd: Zagađenje i posledice po smrtnost i zdravlje građana Zapadnog Balkana - Društvo - Dnevni list Danas\nPočetna » Društvo » Ne davimo Beograd: Zagađenje i posledice po smrtnost i zdravlje građana Zapadnog Balkana\nInicijativa „Ne davimo Beograd“ saopštio je danas da je loš kvalitet vazduha jedan od uzroka smrtnosti, skraćenja životnog veka i povećanih zdravstvenih troškova na Zapadnom Balkanu i pozvao građane da se pridruže kampanji „Ujedinjeni Balkan za čist vazduh“, „kako bi zajedničkim snagama poboljšali kvalitet vazduha i produžili život sve“.\n0Piše: Beta 18. februara 2021. 09.50\n„Zajednički istraživački centar Evropske unije ističe da zagađenje vazduha u proseku doprinosi smanjenju očekivanog životnog veka između 0,4 i 1,3 godine u zemljama Zapadnog Balkana. Prema podacima Svetske zdravstvene organizacije, u regionu loš kvalitet vazduha godišnje prevremeno oduzme čak oko 13.500 života, dok zdravstveni troškovi termoelektrana na ugalj na Zapadnom Balkanu doprinose troškovima koji se procenjuju na 1,2-3,4 milijardi evra godišnje“, naveo je „Ne davimo Beograd“.\nIncijativa je naglasila da posledice zagađenja najviše pogađaju građane nižeg ekonomskog i socijalnog statusa, koji su često izloženiji zagađenju vazduha, jer žive u područjima većeg intenziteta saobraćaja i blizu izvora zagađenja, poput elektrana i industrijskih objekata.\n„Uz to, u većini slučajeva siromašni ljudi rade na ‘prljavim’ poslovima sa profesionalnom izloženošću isparenjima, praškastim materijama, gasovima i teškim metalima. Kada se na ovakve uslove života, dodaju i promene klime koje dodatno doprinose rastu zagađenja, rezultat je skraćeni životni vek, posebno starijih ljudi i dece mlađe od pet godina“, dodaje se u saopštenju.\nIstiče se da se tom kampanjom zahteva smanjenje zagađenja vazduha definiše kao nacionalni, regionalni i međunarodni prioritet i da se integriše u sve procese planiranja.\nNe davimo Beograd, Ujedinjeni Balkan za čist vazduh, vazduh, Zagađenje, Zapadni Balkan\nNe davimo Beograd: Ne treba se igrati voljom građana da ostane park na Slaviji


Motorola planira kameru od 200 megapiksela za svoj novi flagship telefon - BIGportal.ba\nNedavno su se pojavili prvi navodi da kompanija Samsung planira da u svoj sledeći flagship mobilni telefon, Galaxy S23 Ultra, ugradi novi senzor od impozantnih 200MP.\nMeđutim, čini se da Motorola ne želi da zaostane u igri velikih brojki, pa su se tako pojavile prve informacije o njihovom novom najjačem uređaju.\nPrema nezvaničnim informacijama, predstojeći flagship mobilni telefon kompanije Motorola nosi kodno ime Frontier, a možemo samo da pretpostavimo da je granica o kojoj se radi upravo impresivna rezolucija glavnog senzora kamere koji bi se mogao pojaviti na ovom uređaju. Na portalu Wccftech navode da se radi o ISOCELL HP1 senzoru koji razvija kompanija Samsung, ali te informacije i dalje nisu zvanično potvrđene.\nOd ostalih nezvaničnih specifikacija novi Motorola telefon ima zakrivljeni OLED ekran dijagonale 6,67 inča, sa osvežavanjem od 144Hz. Pored glavnog senzora od 200MP očekuju se još i ultraširokougaoni senzor rezolucije 50MP kao i telefoto sočivo rezolucije 12MP.\nSve to trebalo bi da pokreće Snapdragon 8 Gen 1 procesor (ili njegova „plus“ verzija), a očekuje se i podrška za brzo punjenje od 120W putem kabla, kao i bežično punjenje od 50W. Za sada još uvek nema informacija o kapacitetu baterije.\nMotorola Kina je zvanično potvrdila da će telefon sa kamerom od 200 MP biti predstavljen u julu mesecu, kao i da će bar jedan od telefona sa senzorom od 200 MP imati Snapdragon 8+ Gen 1. Da li se radi o Frontier, ili nekom drugom modelu, ostaje da vidimo u julu.


Od sredine sledeće godine - bez rominga u regionu?\nU Beogradu je počeo najveći skup regulatora elektronskih\nkomunikacija na nivou Evrope, dvodnevna 42. plenarna sednica Tela evropskih regulatora za oblast elektronskih komunikacija (BEREC) i generalne skupštine Grupe nezavisnih regulatora (IRG).\nNa sastanku prisustvuje više od 30 zemalja, a razgovara se, između ostalih tema, o bezbednosti upotrebe 5G mreža i ukidanju rominga na Zapadnom Balkanu.\nOd sredine sledeće godine ne bi trebalo da postoje roming naknade u regionu, a sledeći korak je da se, pre svega na političkom nivou, a potom i na stručnom, razgovara o potpunom ukidanju rominga između zemalja EU i našeg regiona, kaže za Tanjug direktor Ratela Vladica Tintor.\nProces sniženja cena rominga u Evropskoj uniji trajao je skoro 10 godina da bismo došli u situaciju da rominga između zemalja EU nema, objašnjava Tintor koji podseća na to da je Srbija, prateći evropsku metodologiju ukidanja rominga između zemalja članica EU, postigla sporazum da se cene rominga prvo snize, a zatim i ukinu u regionu.\nZemlja koja predsedava BEREC-om ove godine je Švedska, a predsedavajući ovom organizacijom i direktor švedske Regulatorne agencije za elektronske medije Don Žeblom kaže za Tanjug da podržavaju inicijativu da se roming u regionu potpuno ukine, kao i između regiona i EU.\nPoznata nam je inicijativa koja je prisutna u ekonomijama Zapadnog Balkana. Naravno, u ovom trenutku ne možemo da vam damo tačne datume, međutim, pružamo podršku i idemo u tom smeru, rekao je Žeblom.\nPredstavnici zemalja učesnica na sastanku u Beogradu ističu kao jednu od najvažnijih tema o kojima će razgovarati tokom naredna dva dana - pitanje informacione bezbednosti u 5G mrežama, s obzirom na to da se ova tehnologija uvodi u brojnim zemljama pa tako i u Srbiji.\nizvor: agencije, foto: Andrea Piacquadio, Pexels\nap vojvodina evropa internet mobilni Novi Sad region roming srbija


VUČEVIĆ: Čestitam na pobedi celokupnoj ekipi koja se borila i siguran sam da ih sutra čekaju velike evropske utakmice\nnemanja jokic\t 01.04.2021. 12:53h\n- Muški vaterpolo se češće pominje i data mu je velika pažnja, a sada imamo privilegiju da pozdravimo deo ekipe ženskog Vaterpolo kluba „Vojvodina“. Povod je prestižni trofej koji su osvojile krajem prošle godine, kada su pobedile u finalu ekipu „Palilule“ i osvojile Kup Srbije. Razgovaraćemo sa rukovodstvom kluba o tome šta treba kao Grad da uradimo za njih, o daljim takmičenjima i uslovima za treniranje. Vaterpolo klub „Vojvodina“ je jedan od prva tri ili četiri kluba po izdvajanju budžetskih sredstava za finansiranje njihovih potreba, računajući sve sportske klubove na nivou Novog Sada. Čestitam na pobedi celokupnoj ekipi koja se borila i siguran sam da ih sutra čekaju velike evropske utakmice i dres reprezentacije Srbije - rekao je gradonačelnik Vučević.\n- Poslednje tri godine jako smo se trudile da ekipa napreduje i da dođemo do nivoa da donesemo zlatno odličje u klub. I dame se bave ovim sportom, mi postojimo 10 godina, a trebalo nam je očigledno to neko vreme da izađemo iz anonimnosti i donesemo istorijski trofej – zaključila je Slađana Drezgić.\n- Tradicija našeg kluba je izuzetno duga, još od 1935. godine. Za sve to vreme, nismo uspeli da se domognemo trofeja u najvišem rangu takmičenja, a prošle godine su nam naše vaterpolistkinje osvetlale obraz i Klub je došao do trofeja. Stremićemo da u budućnosti opravdamo veliko poverenje Grada i ljubitelja vaterpola, navijača „Vojvodine“, da rezultati budu na ovom nivou – rekao je Marko Ćuk.\nMilos VucevicvaterpolistkinjeVK Vojvodina


Prvi MediGroup Dom zdravlja i najsavremeniji dijagnostički centar uskoro u Nišu! - JuGmedia\nLepa vest za građane na jugu Srbije\nNajveći privatni zdravstveni sistem MediGroup uskoro otvara prvi Dom zdravlja na jugu Srbije, u samom centru Niša, u Ulici Nikole Pašića broj 28. Pacijentima će u okviru ovog doma zdravlja biti dostupan i najsavremeniji dijagnostički centar u ovom delu zemlje, gde će moći da obave potrebne procedure i dobiju mišljenje vrhunskih stručnjaka u najkraćem roku.\nMagnetna rezonanca marke Siemens, 1,5T, multislajsni skener marke Siemens, ultrazvučni aparati visoke klase, samo su neki od medicinskih uređaja poslednje generacije koji će biti dostupni u novom dijagnostičkom centru.\n„Ponosni smo na činjenicu da otvaramo prvi Dom zdravlja MediGroup sistema u Nišu, koji je ujedno i naš jedanaesti dom zdravlja u celoj Srbiji. Smatramo da je ovo vrlo značajno za građane južne i centralne Srbije od Leskovca, Vranja, Pirota, Kruševca, Paraćina, Jagodine pa do Zaječara. Njima će na raspolaganju biti više od 20 lekara različitih specijalnosti, kao i eksperti konsultanti iz Niša, Beograda i Novog Sada“, istakli su iz MediGroup sistema i dodali da će Dom zdravlja u Nišu zaposliti više od 40 ljudi i time uticati i na smanjenje nezaposlenosti u ovom okrugu.\nRadno vreme MediGroup Doma zdravlja će biti radnim danima od 7:30 do 21 sat i subotom od 8 do 16 sati, dok će usluge i saveti zdravstvenih radnika iz Call centra biti dostupni 24 časa.\nodrase narod ove privatne klinike aman ljudi izjednacavajte vise privatno zdravstvo sa drzavnim ili namerno hocete da napravite zlatni milion


Svi ljudi su jednako vredni, jednako važni, u svakom čoveku, samo ako se potrudite, uvidećete da se krije neki dar, sposobnost, umešnost... Da li okolnosti, vaspitanje, uslovi u kojima se odrasta i sazreva, tek, mnogo tih vrlina ostane neotkriveno. Koliko često razmišljate o promeni posla, mesta u kome živite, o tome da svoj hobi pretvorite u nešto više? Da li je to zaista tako teško učniti ili nas koče strahovi, izgovaramo se uslovima, situacijom\nŽelimo da vas inspirišemo na dobre promene, tako što ćemo vam predstaviti hrabre ljude koji su se usudili da iskorače, da slede svoje snove i ideje. To su naše komšije, poznanici, prijatelji, koji žive svoje vizije, bave se onim što vole, veruju u sebe i ono što znaju nesebično dele sa drugima.\nIz njihove perspektive sve deluje jednostavno, u suštini i jeste, ali mi zakomplikujemo, umesto da stisnemo petlju i potrčimo, pa makar i zažmurili na jedno oko u početku, mora biti malo treme\nPočetak je uvek problematičan, jer je najteže otisnuti se, izaći iz zone na koju ste navikli, kako kažu stručnjaci - zone komfora.\nNe samo da vam želimo dobar start, nego da budete spremni za trku na duge staze, kao ovi čarobnjaci života sa kojima želimo da vas upoznamo, među kojima su majstori za motore, turistički vodiči, sportisti, rukotvorci, ekonomisti, poljoprivrednici, mame, bake, deke...\nI znate šta smo primetili da im je zajedničko - iskren osmeh, jednostavnost i dobrota\nKoliko često razmišljate o promeni posla, mesta u kome živite, o tome da svoj hobi pretvorite u nešto više?\nSusret sa porodicom Janulis sa Krfa Neki ljudi vas iskreno dirnu, duboko, neki susr


Daka Davidović osniva partiju - Politički.rs\nDaka Davidović osniva partiju\nBiznismen Miodrag Daka Davidović osniva političku partiju pod nazivom Narodni pokret Crne Gore. Davidović je za “Dan” potvrdio da je tačna informacija o osnivanju stranke, ali nije želeo da saopšti detalje.\nDavidović bi to trebalo da objavi danas ispred manastira Svetog Save na Goliji, gde će biti crkvena služba na dan Svetog Arhangela Mihaila, prenosi RTCG.\nKakav će biti skup još nije izvesno zbog mera NKT-a i zabrane putovanja između opština, piše Sputnjik.\nMeđu visokim funkcionerima partije bi, kako je sinoć objavio portal “Vijesti”, trebalo da bude i nekadašnji poslanik i funkcioner Socijalističke narodne partije Aleksandar Saša Damjanović.\nDavidović je nedavno optužio lidere Demokratskog fronta da pokušavaju da sruše politički dogovor o formiranju nove vlade. Poručio je da oni u tome neće uspeti, jer mandatar Zdravko Krivokapić, kako je kazao, ima podršku crnogorskog naroda.\nDavidović je tvrdio da nije tačno da Crkva ima bilo kakve veze sa predizbornim imenovanjem Krivokapića za nosioca liste “Za budućnost Crne Gore”, ili da je sastavljala listu, a da je on najviše učinio na objedinjavanju opozicionih snaga.\nKazao je da je Krivokapić sada, nakon pobede nad DPS-om, na meti jer neće da bude poslušnik.\nKrivokapić: Preko jedne banke iznose u Srbiju stotine miliona evra, kupuju vile i stanove u “Beogradu na vodi”\nTuča Crnogorki u prodavnici: “Muž je NE JEBE, ima ljubavnicu”; “Što je ne jebeš?” (VIDEO)\nKo se ne odrekne srpskog državljanstva ne može biti poslanik u Crnoj Gori\nTagged: CRNA GORA, DAKA DAVIDOVIĆ, STRANKA


Lampard: Razočaran sam što nisam imao više vremena - BIGportal.ba\n26 Januara, 2021 26 Januara, 2021 017\nDosadašnji trener fudbalera Čelsija Frenk Lampard rekao je posle otkaza, da je razočaran što “nije imao vremena da povede klub napred”.\nUprava Čelsija otpustila je Lamparda posle 18 meseci, pošto je ekipa deveta na tabeli Premijer lige.\n“Kada sam preuzeo ovu ulogu razumeo sam izazove koji su pred nama u teškom trenutku za fudbalski klub. Ponosan sam na ostvareno i ponosan sam na igrače iz Akademije koji su zakoračili u prvi tim i igrali dobro. Oni su budućnost kluba. Razočaran sam što nisam imao vremena ove sezone da povedem klub napred i odvedem ga na viši nivo“, rekao je Lampard.\nNekadašnji fudbaler Čelsija zahvalio je navijačima na podršci koju su mu davali poslednjih 18 meseci.\n“Klubu i ekipi želim uspeh u budućnosti“, naveo je Lampard.\nU svojoj prvoj sezoni vodio je Čelsi do četvrtog mesta u Premijer ligi i finala FA kupa. Ove sezone “plavci” su u poslednjih osam ligaških utakmica pretrpeli pet poraza i deveti su na tabeli Premijer lige.\nNjegova poslednja utakmica bila je pobeda protiv Lutona (3:1) u četvrtoj rundi FA kupa, ali to mu nije pomoglo da zadrži posao.\nBritanski mediji preneli su da će Čelsi angažovati nekadašnjeg trenera Borusije iz Dortmunda i Pari Sen Žermena Tomasa Tuhela. Očekuje se da bi 47-godišnji trener u sredu mogao da preuzme ekipu.


Početak/Ekonomija/Podsticajna sredstva za 276 poljoprivrednika\nJovana Miladinović29. oktobra 2021.\nNiškim poljoprivrednicima, korisnicima sredstava Budžetskog fonda za poljoprivredu i ruralni razvoj Grada Niša za 2021. godinu, danas u Gradskoj kući uručeni su ugovori o subvencijama. Direktne podsticaje Grada u ukupnom iznosu oko 35 miliona dinara, dobilo je oko 276 poljoprivrednika. Za ovogodišnje subvencije opredeljeno je 48 miliona dinara.\nUgovore o subvencijama korisnicima je uručila gradonačelnica koja je naglasila da će Grad naredne godine povećati iznos subvencija.\n„Veoma je važno da da imamo ljude koji imaju registrovana poljoprivredna gazdinstva, jer Nišu kao gradu sa 300. 000 stanovnika poljoprivredna proizvodnja je neophodna upravo zbog potražnje koja je velika“, objašnajva Sotirovski.\nGrad Niš je u 2021. godini za Budžetski fond za poljoprivredu i ruralni razvoj planirao sredstva u ukupnom iznosu od 48. 100. 000 dinara, a najveći deo ovih sredstava realizuje se putem Konkursa.\nKonkursom je obuhvaćen veći broj mera kojima se podržvaju investicije za poljoprivredna gazdinstva, mlade na selu, poljoprivredna udruženja i zadruge. Kao i odobravanje podsticajnih sredstava za nabavku poljprivredne mehanizacije i opreme, nabavku grla i poboljšanje rasnog sastava, podizanje višegodišnjih zasada, sisteme za navodnjavanje, nabavku opreme za preradu poljoprivrednih proizvoda, osiguranje i kreditnu podršku za poljoprivrednike.\n„Za pojedine subvencije su od 50% do 80% , jedino kod zadruge Grad plaća 100%“, kaže Ranđelović.\nMlada Sara Jovančić iz sela Lalinac kod Niša kaže da se ona i njena porodica generacijski bave povrtarskom proizvodnjom i da su konkurisali kako bi dobili subvencije za dva plastenika.\n„Moja porodica se generacijama bavi povrtarskom proizvodnjom, odnosno proizvodnjom u zaštićenom prostoru. Dobili smo subvencije od 500. 000 dinara za dva plastenika što je maksimalan iznos za tu namenu“, napominje Sara i dodaje da sam Grad uplaćuje investciju 80%, zatim mi realizujemo, a po realizaciji investicije, Grad uplaćuje jos 20%.\nIstiče da što se tiče same procedure pri konkursu, prvi korak je da sami izaberete banku, otvorite žuro – račun, zatim predati dokumentaciju Upravi za privredu i razvoj sela grada Niša i na kraju sačekati odluku komisije.\nGradska kuća poljoprivreda subvencije ugovori


Predstavnici ove ruske firme, koje je predvodio generalni direktor Sergej Kudrjašov, naglasili su da je u “Rafineriji nafte Brod” trenutno zaposleno 676 radnika, čija je plata veća za 30 posto od prosječne zarade u RS, i da će se trend rasta plata nastaviti u narednom periodu.\n“S tim u vezi, rukovodstvo ovog privrednog društva je potvrdilo da neće doći do otpuštanja radnika, kao što su to prenijeli pojedini mediji”, saopšteno je nakon sastanka iz entitetske vlade.\nPoseban akcenat u razgovorima stavljen na projekte autonomne gasifikacije “Rafinerije nafte Bosanski Brod”, proširenja mreže benzinskih stanica, izgradnje solarnih elektrana, elektrana na gas i proizvodnje vodika.\n“Sagovornci su se usaglasili da je realizacija ovih projekata, kao i projekat gasifikacije RS-a, od strateškog značaja, jer će, između ostalog, proizvedeni energenti biti plasirani na tržišta zemalja u regionu, čime će se dodatno ekonomski osnažiti Srpska”, saopšteno je.\n“Predstavnici ‘Zarubežnjefta’ su poslali jasnu poruku da u ovom regionu vide dosta prilika za saradnju, kao razvojnu šansu u bogatim resursima kojima raspolaže RS”, navodi se u saopštenju.\nSastanku su prisustvovali srpski član Predsjedništva BiH Milorad Dodik, ministar energetike i rudarstva RS Petar Đokić, ministrice za prostorno uređenje, građevinarstvo i ekologiju Srebrenka Golić i finansija Zora Vidović i šef Predstavništva RS u Rusiji Duško Perović. Fena\nTagovi: rafinerija nafte brodZarubežnjefta


Predsednik Republike Turske u dvodnevnoj poseti Srbiji | Predsednik Republike Srbije\nPredsednik Republike Turske u dvodnevnoj poseti Srbiji\nPredsednik Republike Srbije Aleksandar Vučić priredio je danas svečani doček ispred Palate "Srbija" za predsednika Republike Turske Redžepa Tajipa Erdogana, koji je započeo dvodnevnu posetu Srbiji.\nPredsednik Republike Srbije Aleksandar Vučić i njegov turski kolega Redžep Tajip Erdogan izrazili su uverenje da će bilateralni odnosi dve zemlje i ekonomska saradnja, koji su napredovali u poslednjih nekoliko godina, biti još bolji u budućnosti.\nNaš najvažniji zajednički politički cilj je mir na Balkanu, rekao je predsednik Vučić nakon razgovora sa predsednikom Redžepom Tajipom Erdoganom i ukazao da u takvim okolnostima ekonomija može da raste, a ekonomska saradnja Srbije i Turske, istakao je, dramatično napreduje.\n„Izražavam iskreno zadovoljstvo zbog ponovne posete predsednika Turske Srbiji. Nadam se da ćete dolaziti češće, jer svaki dolazak dodatno podstakne razvoj odnosa, unapređuje dramatično trgovinsku razmenu, znači veću obostranu posetu turista, pospešuje kulturnu razmenu i neuporedivo poboljšava saradnju u svim oblastima“, kazao je predsednik Vučić i podsetio da ovog puta zajednički proslavljaju 140 godina od uspostavljanja diplomatskih odnosa.\nPredsednik Vučić preneo je da je imao priliku da sa predsednikom Erdoganom razgovara u četiri oka sat i po, i da od njega mnogo toga, čuje, sazna, ali i nauči.\n„Ono što je važno jeste da smo konstatovali da smo napravili izuzetno značajan napredak u ekonomskoj saradnji. Trgovinska razmena između Turske i Srbije bila je, prilikom poslednje posete predsednika Erdogana 2017. nešto veća od 800 miliona evra. Tada smo rekli da je prvi cilj da dostignemo milijardu“, podsetio je predsednik Vučić.\n„To pokazuje kako dramatičnim usponom idu odnosi Turske i Srbije. Povećava se i srpski uvoz i izvoz. Izvoz je u poređenju sa 2009. Uvećan za 7,8 puta. Tada je obim našeg izvoza iznosio 32,1 milion evra, a danas je dostigao 252 miliona evra. Naravno da je srpski uvoz višestruko povećan i iznosi preko 750 miliona evra“, preneo je on.\nPredsednik Vučić se posebno zahvalio Erdoganu što je Turska ponovo omogućila izvoz goveđeg mesa u Tursku, od koje smo imali prihode u visini od 25 miliona evra, a sada imamo mogućnost da zaradimo 35 miliona evra.\nPredsednik istakao je da je od posebnog značaja sutrašnja trilaterala sa predsednikom Turske Redžepom Tajipom Erdoganom i predstavnicima BiH, jer to ima ogroman uticaj i značaj posebno u trenucima kada je sve prilično trusno i kada jedna iskra može da napravi mnogo problema u regionu.\nPredsednik Vučić je kazao da je za nas sastanak sa BiH, sa zemljom sa kojom imamo najveću trgovinsku razmenu u regionu, uz učešće velesile kao što je Turska, posebno bitan.\nPredsednik Srbije je zahvalio šefu turske države na veoma dobrim bilateralnim odnosima, za koje je rekao da su najbolji u savremenoj istoriji.\n"Srećni smo što možemo da vas ugostimo u Srbiji . Osećajte se kao kod kuće", rekao je predsednik Vučić.\nPredsednik Republike Turske Redžep Tajip Erdogan poručio je da Turska podržava mir na Balkanu i da će nastaviti sa investicijama u Srbiji.\n"Na osnovu moje posete biće izgrađeno šest fabrika. Obnovljeni sporazum o trgovini je uskoro stupio na snagu. Sa Vučićem sam postavio novi cilj o trgovinskoj razmeni od dve milijarde dolara kratkoročno", rekao je predsednik Erdogan.\nOn je ocenio da su odnosi između dve zemlje izuzetni, čemu je u velikoj meri, kako je rekao, doprinos dao njegov domaćin predsednik Republike Srbije Aleksandar Vučić.\nVeliki značaj pridaje, istakao je predsednik Erdogan, trilateralnom sastanku Srbije, BiH i Turske, koji, kako je rekao, nije dugo održan.\nTurska igra i nastaviće da igra konstruktivnu ulogu u stabilnosti i dobrobiti Balkana, kaže predsednik Erdogan i dodaje da njegova zemlja podržava evroatlantski smer regiona.\nPredsednik Erdogan je na zajedničkoj konferenciji za novinare sa predsednikom Srbije rekao da mu je drago što se Srbija saglasila da se otvori konzulat Turske u Novom Pazaru i istakao da se nada da će biti od koristi svima.\nTrilateralni samit Srbije, Bosne i Hercegovine i Turske\nPredsednik Republike Srbije Aleksandar Vučić je na zajedničkoj konferenciji za štampu, nakon trilateralnog samita Srbija-Turska-BiH, izrazio iskreno zadovoljstvo što je danas mogao da razgovara sa članovima Predsedništva BIH i predsednikom Turske Redžepom Tajipom Erdoganom i posebno zahvalio Turskoj i šefu turske države zbog njihove nesumnjive stabilizujuće uloge na Balkanu, što je važna poruka ne samo danas, već i za godine koje su pred nama.\n"Hvala Turskoj i predsedniku Erdoganu na angažmanu i trudu. On je svojim ostankom danas u Beogradu i zajedničkim odlaskom u Sremsku Raču pokazao koliko su mu važni region, Srbija i BiH", podvukao je on.\nPredsednik Vučić je istakao da je za Srbiju i Beograd ovo važan dan, jer je od 1945. godine, u čemu su saglasni, „postojala nevidljiva ruka koja je sprečavala da se grade komunikacione veze između Srbije i BiH“.\n"Sada je vreme da se to promeni. Za nas je ovo veliki dan i obezbedili smo finansiranje projekta Kuzmin-Sremska Rača. Most preko Save biće izgrađen u celini našim parama", preneo je on i naglasio da će zbog izgradnje mosta projekat trajati tri godine. Predsednik Vučić objasnio je da se ovim projektom spajamo sa Bijeljinom, drugim gradom po veličini u Republici Srpskoj, a put će ići i do Brčkog i Tuzle.\nPrema njegovim rečima auto-put Beograd-Sarajevo biće odličan za trgovinske odnose, koji su iz godine u godinu sve bolji.\n"Potezali smo danas mape u kojima smo ucrtavali autoputeve i pruge. Nećemo da govorimo precizno o lokacijama, ali sa zadovoljstvom smo gledali u karte i kako da popravimo život ljudi. Svi projekti o kojima govorimo su projekti povezivanja ljudi. Kada povezujete ljude oni razmišljaju o boljem životnom standardu umesto da se svađaju", kazao je on.\nPredsednik Vučić je istakao da zbog toga ovaj prsten koji treba da spaja Beograd i Sarajevo ima poseban značaj.\nOn bi, kako je rekao, spojio Srbe iz Beograda sa Srbima u Gackom, Nevesinju, Bileći i Trebinju, ali i Bošnjake iz Novog Pazara, Tutina sa bošnjacima u Sarajevu, a tako i Srbe i Bošnjake.\nPredsednik Republike Turske Redžep Tajip Erdogan izjavio je da je današnji Samit Srbija-Turska-BiH bio plodonasan, da su lideri zemalja odlučni da nastave trilateralni mehanizam, te da je najvažnije to što se, kako je rekao, pre svega, razmišlja o celom regionu.\nSledeći sastanak, istakao je, biće održan u BiH, a zatim u Turskoj. "Odlučni smo da nastavimo trilateralni mehanizam. Kada je reč o Srbiji i BiH, građanima, to će zbližiti i ljude i dve zemlje. A, najvažnija poenta današnjeg sastanka je ta što se, pre svega, razmišlja o celom regionu", rekao je predsednik Erdogan.\nTurski predsednik je istakao da će auto-put Beograd - Sarajevo još više zbližiti Srbiju i BiH. "Put je sinonim za civilizaciju, za život. Ako imamo put između dva naroda, to će imati još veći uticaj na građane, a još veći na sprečavanje migracija. Naprotiv, učiniće region mestom koje privlači ljude, oni više neće odlaziti iz domovine", rekao je predsednik Erdogan.\nOn je zahvalio predsedniku Vučiću na gostoprimstvu, dodajući da se raduje narednim susretima. "Posle naših susreta koji su se fokusirali na odnose Srbije i Turske i koji su bili korisni i plodonosni i ovaj samit danas je takođe veoma plodonosan i to nas čini veoma srećnima", rekao je predsednik Erdogan.\nAuto-put Beograd - Sarajevo povezaće RS, Srbiju i BiH i omogućiće bolju komunikaciju, složila su se trojica članova Predsedništva BiH Milorad Dodik, Šefik Džaferović i Željko Komšić nakon trilateralnog samita Srbije, Turske i BiH.\nSrpski član Predsedništva Milorad Dodik istakao je da je to dobar forum i dobar oblik saradnje, dodajući da je spreman da se nastave razgovori tri zemlje u tom forumu, kao i da je potrebno da se očuva i politička dobra saradnja, da se očuva stabilnost i mir. On je novinarima preneo i da se na sastanku razgovaralo i o drugim razvojnim projektima, poput gasovoda Turski tok, za koji je RS zainteresovana, kao i spremnost da se radi na drugim investcionim projektima, poput modernizacije pruga.\nBošnjački član Predsedništva BiH Šefik Dažferović konstatovao je da je Turska stabilizujući faktor u regionu, a da Srbija i BiH svoja otvorena pitanja treba da rešavaju dijalogom. Izgradnja auto-puta Beograd-Sarajevo je nešto što je zajedničko svima, dodao je navodeći da će početak biti ozvaničen upravo danas u Srbiji. Prema njegovim rečima, Srbija je završila svoje obaveze i počinje izgradnju. "Što se BiH tiče potrebno je da što pre institucionalno definišemo i potom zaključimo ugovore i sa Turskom i sa Srbijom kako bismo realizovali taj projekat. To je za mene najvažnije sa ovog sastanka", rekao je on.\nPredsedavajući Predsedništva BiH Željko Komšić zahvalio je predsedniku Vučiću, kao domaćinu i predsedniku Erdoganu na prilici da se u Beogradu razgovara o pitanjima koja se tiču zajedničkih projekata tri zemlje, navodeći da je najviše reči bilo o izgradnji auto-puta Beograd - Sarajevo, mogućnostima finansiranja i načinu izvođenja projekta.\n"Reč je o zahtevnom projektu jer su to skupi projekti, ali su višestruko korisni jer povezuju dve zemlje, građane. Pogotovo su važni za BiH zato što mi imamo interes da se realizuju, jer podstiču i povezanost u okviru BiH na nekim pravcima koji su nedovoljno izgrađeni", rekao je Komšić. On je dodao da se nada da će se susreti poput današnjeg nastaviti, zvanično i nezvanično, te da će se otvoriti i novi spektar tema, a da će se bilateralnim pitanjima razgovarati na bilateralnim susretima.


Radio S pokorio konkurenciju- ubedljivo prvi : Crveni tepih\nRadio S pokorio konkurenciju- ubedljivo prvi\nRadio S je ubedljivo najslušanija radio stanica u Srbiji, Beogradu i Vojvodini pokazuje najnovije istraživanje agencije Stratedžik marketing. Prema tom istraživanju obavljenom u maju Radio S beleži značajan skok u odnosu na istraživanje sprovedeno pre šest meseci.\nNacionalni Radio S u Srbiji ima šer od 15,9. To znači da Radio S nedeljno sluša 1.558.339 slušalaca, što je za oko 500.000 više slušalaca od drugoplasiranog Radija B92 sa šerom od 7,8. Na trećem mestu je Radio Beograd prvi program sa šerom 5,4.\nRadio S je najslušanija stanica i u Beogradu sa šerom od 11,4, drugoplasirani je Radio Pink sa 9,9 dok je na trećoj poziciji Radio B92 sa šerom 9,4.\nNacionalni Radio S je i u Vojvodini ubedljivo najslušanija radio stanica sa šerom od 18,9 dok je drugo mesto zuzeo AS FM sa šerom 9,1.


Grčka: Makedonija se može raspasti - Sputnjik Srbija\n00:19 24 Novembar 2020\n09:19 02.10.2018 (osveženo 09:20 02.10.2018) Preuzmite kraći link\nU slučaju nestabilnosti Makedonija bi se mogla raspasti i to bi bio najgori scenario događaja u republici, izjavio je ministar inostranih poslova Grčke Nikos Kocijas.\n„Bivša Jugoslovenska Republika Makedonija bez stabilnosti i konsenzusa društva može da se raspadne i to bi bio najgori scenario za događaje u balkanskom regionu“, rekao je Kocijas u intervjuu za grčku televiziju ERT.\nPrema njegovim rečima, najbolja politika za budućnost Balkana je saradnja Grčke i Makedonije.\nKocijas je podsetio da je referendum savetodavan i da nije uslov ili preduslov za realizaciju Prespanskog sporazuma koji su potpisali ministri inostranih poslova dve države.\nPrema rečima grčkog ministra, broj glasača u Makedoniji iznosi 1,2 miliona, a ne 1,8 miliona ljudi kako se navodi u biračkim spiskovima. On je naglasio da u poslednjih 20 godina u toj državi nisu sređivani birački spiskovi, kao i da se 300.000 ljudi nalazi van zemlje.\n„Zato glasovi ’za‘ predstavljaju apsolutnu većinu, bez obzira na izlaznost od 37 odsto registrovanih birača“, zaključio je Kocijas.


Preuređenje vašeg kupatila je jedna od najboljih stvari koju možete učiniti da dodate vrednost svom domu, a ovo su glavni faktori koji određuju kvalitet tog poduhvata...\nMeđutim, dobro je odmah na početku znati da proces preuređenja kupatila nije nimalo jednostavan. I ne, ne svodi se samo na odabir pločica u boji, savršene kade ili tuš kabine! Postoji toliko mnogo malih odluka koje treba doneti i važnih faktora koje treba uzeti u obzir kako bi ovaj deo doma procvetao.\nZato smo odlučili da se danas pozabavimo glavnim faktorima koji vam mogu pomoći da svoje kupatilo pretvorite u pravi spa centar, ali i da značajnije uštedite na kućnom budžetu. Drugim rečima, ukoliko se budete koncentrisali na ova četiri elementa dekoracije na kraju ćete dobiti konačni redizajn u koji ćete biti zaljubljeni godinama.\nU nastavku teksta, pogledajte o kojim se to elementima radi...


Srpsko tržište je spremno za nekretninske investicione fondove, a oni će pozitivno uticati na razvoj sektora nekretnina. Da bi se formirao takav fond, neophodno je ukinuti dvostruko oporezivanje. To su ključni zaključci okruglog stola na temu "Nekretninski investicioni fondovi u Srbiji - osveženje na domaćem tržištu nekretnina", u organizaciji Udruženja finansijskih analitičara Srbije (UFAS) uz podršku USAID Projekta za bolje uslove poslovanja (USAID BEP), koji je održan 3. jula u Institutu ekonomskih nauka.\nNekretninski fondovi su posebna vrsta investicionih fondova, koji najveći deo imovine ulažu u nekretnine i projekte u vezi sa nekretninama. S obzirom na to da u Srbiji zasad ne postoji nijedan takav fond, UFAS je pokrenuo inicijativu za stvaranje adekvatnih regulatornih uslova za osnivanje i poslovanje nekretninskih fondova u našoj zemlji.\n- Srbija ima Zakon o investicionim fondovima i podzakonska regulativa prepoznaje nekretninske investicione fondove, i to u formi zatvorenih investicionih fondova koji više od 60% imovine ulažu u nepokretnosti. Zatvoreni investicioni fond je po pravnoj formi javno-akcionarsko društvo čijim akcijama se može trgovati na Beogradskoj berzi. Sada u Srbiji ne posluje nijedan fond posvećen nekretninama, registrovan u skladu sa domaćom regulativom – rekao je na početku predstavljanja Vladimir Drašković iz Udruženja finansijskih analitičara Srbije.\nKao ključni momenat za razvoj poslovanja nekretninskih fondova, Drašković navodi adekvatnu poresku politiku, odnosno izbegavanje duplog oporezivanja.\n- Kao zatvoreni fond koji je pravno lice, fond bi bio obavezan da plati porez na dobit, a potom bi akcionari bili ponovo oporezovani na nivou isplaćenih dividendi, što je nepovoljnije u odnosu na direktno vlasništvo nekretnina koje imaju fizička lica. Neophodno je nekretninskim fondovima omogućiti oslobođenje od dvostrukog oporezivanja, ali i definisati jasne uslove koje treba ispuniti za takvu pogodnost.\nDrašković je istakao da takva regulativa postoji u 50 zemalja sveta i da se najuspešnije primenjuje u Americi i Velikoj Britaniji.\nKao dobar primer iz ovog dela Evrope, na skupu je predstavljen model nekretninskih investicionih fondova u Bugarskoj, koji imaju 800 mil EUR pod upravom.\n- Bugarska je počela sa primenom propisa 2004. godine. Većina fondova su klasični nekretninski fondovi - fokusirani na odmarališta, poslovne prostore, ritejl. Međutim, postoje i fondovi fokusirani na poljoprivredno zemljište. Najveća prednost poslovanja u Bugarskoj je što je fond oslobođen plaćanja poreza na dobit preduzeća i kapitalne dobitke, samo podležu porezu na dobit preduzeća. U toj zemlji se akcionari, kao fizička lica, oporezuju sa 5% poreza po odbitku na dividende, a kapitalni dobitak se ne oporezuje – objašnjava Drašković.\nKako se čulo na skupu, nekretninski fondovi su dobra mogućnost ulaganja za institucionalne investitore, odnosno osiguravajuća društva i penzione fondove.\n- Nekretninski fondovi bi mogli biti kupci imovine koja je kolateral po osnovu problematičnih plasmana bankarskog sektora. Poreska uprava u Srbiji može da poboljša naplatu poreza, budući da se na zakup nekretnina obično ne prijavljuje i ne plaća porez. Mala i srednja preduzeća bi mogla da zaključuju "sale and lease back" aranžamane sa nekretninskim fondovima i poboljšaju svoju likvidnost – naveo je Drašković neke od uloga nekretninskih fondova u Srbiji.\nPitali smo predstavnika UFAS-a, kako bi nekretninski fond uticao na sadašnje tržište nekretnina i šta bi on značio za vlasnike nekretnina.\n- Na tržište nekretnina može uticati samo pozitivno. Likvidnost i transparentnost tržišta nekretnina biće poboljšana. Sa jedne strane se pojavljuje novi učesnik, potencijalni kupac, sa druge strane taj kupac, investitor, objavljuje podatke o prinosima koje ostvaruje. Taj novi igrač je uvek sposoban da ponudi neku cenu ako se pojavi atraktivna investicija. Da li će ta cena biti dovoljno zanimljiva prodavcima, to je posebno pitanje, ali je bitno da postoji neko ko daje ponudu – rekao je Vladimir Drašković za "eKapiju".\nKako je rekao za naš portal, na početku bi ovakav fond trebalo da privuče domaće investitore, a kasnije bi i strane kompanije trebalo da postanu veći ulagači.\n- Nekretninski fond neće odmah napraviti bum na tržištu, jer se i u drugim zemljama razvijao nekoliko godina - dodaje Drašković.\nU Srbiji je 2008. formiran nekretninski investicioni fond "Delta nekretnine", koji nije dugo trajao. Da li je danas tržište spremno za osnivanje takvog fonda?\n- Tržište je definitivno spremno, jer nekretnine u našoj zemlji, u odnosu na tržišta u okruženju, nisu precenjene. Tržište nekretnina nudi atraktivne prinose u odnosu na prinose drugih kategorija imovine – objašnjava Vladimir Drašković.\nNaš sagovornik kaže da su u SAD razvijeni različiti tematski fondovi - za maloprodaju, poljoprivredno zemljište ili poslovni prostor, dok u Evropi to nije slučaj. Kada je reč o oblastima našoj zemlji, Drašković ocenjuje da bi fondovima mogli biti veoma interesantni logistički centri.\nInvesticije Nekretninski fondovi Oporezivanje Investicije Nekretninski fondovi Oporezivanje


Izložba “Put kulture -Tvrđave na Dunavu” – Semendria\n05. avgust 2011. KULTURA- U okviru pratećeg programa Trećeg tvrđava teatra u Smederevskoj tvrđavi 12. avgusta biće otvorena izložba fotografija “Put kulture – Tvrđave na Dunavu”.\nIzložbu organizuju Direktorat Evropske komisije za proširenje Evropske unije i Ministarstvo kulture Republike Srbije, a predstavlja sedam srednjovekovnih tvrđava na Dunavu u Srbiji koje svedoče o intenzivnom toku istorije i njegovom uticaju na oblikovanje našeg današnjeg nasleđa.\nPosle Pariza u februaru, izložba je obišla još nekoliko evropskih gradova, a tokom juna i Beograd. “Izložbu čini 101 kocka sastavljena od fotografija tvrđava i poređanih u obliku sedam kupa ili nepravilnih piramida. Planirali smo postavku u Velikom gradu tvrđave, prema Paviljonu, kako bi izložba bila interaktivna. Ove forme biće razmeštene po stazi, a posetioci će moći da ih razgledaju sa različitih strana i uglova”, rekao je direktor festivala, Bratislav Martić.\nOn je dodao da će izložbu “Put kulture – Tvrđave na Dunavu”, kao prateći program ovogodišnjeg pozorišnog festivala Tvrđava teatar, u petak, 12. avgusta u 20 časova, otvoriti gradonačelnik Smedereva, Predrag Umičević.\nRazvojni projekat “Put kulture – Tvrđave na Dunavu”, pokrenut je u junu 2010. godine, u sedam gradova i opština na Dunavu koji baštine reprezentativne tvrđave – Bač, Novi Sad, Beograd, Smederevo, Veliko Gradište, Golubac i Kladovo.\nProjekat je nastavak pilot projekta Ministarstva kulture “Tvrđave na Dunavu”, koji je u 2009. i 2010. godini sproveden u sklopu Uneskovog regionalnog programa za kulturno nasleđe jugoistočne Evrope.\nOn ima za cilj da sedam dunavskih tvrđava od posebne kulturne vrednosti poveže u jedinstvenu tematsku celinu i omogući da njihov ekonomski i socijalni potencijal bude stavljen u funkciju razvoja lokalnih sredina u kojima se tvrđave nalaze.\n« Smederevo ulaže 14 miliona dinara u obnovu škola\nPrijava za popisivače »


PROTIV DIKTATURE: VUČIĆEVA STRAHOVLADA SVE VIŠE PODSEĆA NA VREME MILOŠEVIĆA - Magločistač\nPočetna Vesti PROTIV DIKTATURE: VUČIĆEVA STRAHOVLADA SVE VIŠE PODSEĆA NA VREME MILOŠEVIĆA\nIzvor: YouTube (N1)\nPROTIV DIKTATURE: VUČIĆEVA STRAHOVLADA SVE VIŠE PODSEĆA NA VREME MILOŠEVIĆA\nPostavio/la: MagločistačObjavljeno: 31.05.2017 Kategorija: Vesti1 Comment\nPokret Protiv diktature osudio je to što su danas na skupu pristalica Aleksandra Vučića u Beogradu napadnute novinarke lista Danas i Radio Beograda, ocenivši da je mandat novog predsednika Srbije “počeo očekivano”.\nPokret je u saopštenju ocenio da “Vučićeva strahovlada sve više podseća na vreme Slobodana Miloševića i način na koji se država tada ophodila prema neistomišljenicima, a posebno prema novinarima”.\n“Bes je jedina prirodna reakcija na saznanje da su demonstrant i novinarka pretrpeli fizičko nasilje od strane privatnog obezbeđenja na skupu pristalica Aleksandra Vučića, dok policija nije reagovala”, piše u saopštenju.\nPokret je zatražio od vlasti da kazne nasilnike po zakonu, i da “prestane kreiranje panične atmosfere” dok građani mirno iskazuju nezadovoljstvo.\nDa kazni nasilnike po Zakonu — gde vi zinite kada su nazalost u ovom rezimu kaznili one kojih nisu postupili po zakonu ako su na vrhu i na vlasti. Kaznjavaju samo obicne ovce ako slicajno imaju smelost da slobodno govore ili da rade po zakonu, Hajte novinari molim Vas gledajte dogadjaje realno.


Ministarstvo civilnih poslova BiH upriličilo prijem za džudistkinju Azru Dedić\npodrška zlatnoj djevojci\nOstvareni rezultat obavezuje sve nivoe vlasti da posvete veću pažnju obezbjeđivanju boljih uslova za rad vrhunskim sportistima poput Azre, rekao ministar Osmanović\nAdil Osmanović, ministar civilnih poslova BiH, primio je danas u Sarajevu Azru Dedić, djevojku koja je na Evropskom prvenstvu u ID džudu održanom u Kelnu osvojila zlatnu medalju u kategoriji do 70 kilograma.\n“Sa velikim zadovoljstvom smo dočekali informaciju o ogromnom uspjehu na Evropskom prvenstvu ID prvenstvu u džudu održanom u Kelnu gdje je Azra osvojila zlatnu medalju u kategoriji do 70 kilograma. Azrin uspjeh veći je imamo li u vidu činjenicu da je ona stekla i majstorsko zvanje u džudu. Ostvareni rezultat obavezuje sve nivoe vlasti da posvete veću pažnju obezbjeđivanju boljih uslova za rad vrhunskim sportistima poput Azre, ali i uslove za stvaranje sportske baze iz koje će se razvijati budući šampioni“, rekao je Osmanović.\nOn je informisao Dedić i njenog trenera o načinima finansiranja sporta kroz grant Ministarstva civilnih poslova, kao i uslovima za svrstavanje u kategoriju zaslužnih i vrhunskih sportista BiH.\nIstakao je da će se založiti za uspostavljanje sistema kojim će jasno biti definisane nagrade za sportiste osvajače odličja na najvećim sportskim takmičenjima.\nDedić je ranije osvojila bronzanu medalju na svjetskom prvenstvu, a titula prvaka Evrope nagrada je za dugogodišnji trud i rad kako nje, tako i njene porodice, te trenera i svih članova Džudo kluba Una iz Bihaća.\n#adil osmanović#azra dedić\nOsmanović: Ako se blokade iz RS-a nastave, očekujemo reakciju OHR-a\nSlavna atletičarka pronađena mrtva u kući, imala je 25 godina\nNa ovogodišnjim Olimpijskim igrama u Tokiju osvojila je četvrto mjesto u utrci na 5.000 metara\nLegendarni Mike Tyson komentarisao borbu Wildera i Furyja\n"Fury vs. Wilder pamtit ćemo kao jednu od najvećih borbi svih vremena", rekao je legendarni Mike Tyson, jedan od najboljih boksera u...\nBrooklyn Netsi zabranili Irvingu da dolazi na treninge ekipe\nPočinje nova sezone u prvenstvu BiH za košarkaše, derbi u Mejdanu u direktnom TV prijenosu


skraćene linije : Južne vesti\nNa Badnji dan skraćen red vožnje gradskog prevoza u Nišu\n13:04, 5. 1. 2019.\nZbog Badnjeg dana koji se obeležava u nedelju 6. januara, kako su saopštili iz Direkcije za javni prevoz, gradski i međugradski autobusi u Nišu od 20 sati počeće da se isključuju iz saobraćaja i skoro sve linije će kraće voziti nego obično.\n"Palilulsko veče" izmenilo autobuske linije\n11:35, 3. 6. 2018.\nKružna linija, kao i ona koja vodi od Novog groblja do Gabrovačke reke i obrnuto, kažu u Direkciji za javni prevoz, biće privremeno izmenjene 3. i 4. juna ujutru zbog manifestacije Palilulsko veče.\nSkraćene autobuske linije do viših predela\n08:55, 28. 2. 2018.\nKako saopštavaju iz niške Direkcije za javni prevoz, zbog snega i leda su i danas skraćene pojedine linije u gradskom i prigradskom saobraćaju.\n09:22, 27. 2. 2018.\nKako saopštavaju iz niške Direkcije za javni prevoz, zbog snega i leda na kolovozu oko 20 linija u javnom gradskom i prigradskom saobraćaju su skraćene.\nZbog snega skraćene autobuske linije u Nišu\n10:20, 26. 2. 2018.\nDvadesetak linija javnog gradskog i prigradskog prevoza u Nišu neće voziti celom trasom, saopštavaju iz Direkcije za javni gradski prevoz, zbog snega i leda koji se usled niskih temperatura napravio na putevima.\nU Nišu sve prohodno, neke linije i dalje skraćene\n10:28, 19. 1. 2016.\nUlice u gradu, kao i lokalni putevi, prohodni su za putnička vozila, kaže šef Zimske službe u Nišu Dragan Dimitrijević. Desetak autobuskih linija skraćeno je jer postoje rizične deonice puta.\nSkraćeno desetak autobuskih linija\n09:47, 18. 1. 2016.\nZbog poledice i snega, kako saopštavaju iz Direkcije za javni prevoz Grada Niša, skraćene su gradske linije 12 i 7, kao i pojedine prigradske linije.\nU gradu prohodno, snežni nanosi na lokalnim putevima\n11:30, 17. 1. 2016.\nUlice u Nišu se uveliko čiste i glavne saobraćajnice su prohodne, dok vetar i veliki sloj snega prave probleme na lokalnim putevima ka selima u višim predelima, kaže šef niške Zimske službe. Desetak autobuskih linija skraćeno.\nSkraćene autobuske linije u Nišu\n11:23, 10. 2. 2015.\nZbog loših vremenskih uslova autobusi na liniji Sarajevska - Kalač brdo saobraćaju do Ulice Svetislava Trgojevića, a skraćeno je i nekoliko prigradskih linija.\nSkraćene autobuske linije do nekih niških sela\n11:15, 31. 12. 2014.\nZbog snega na putevima, kako navode u niškoj Direkciji za prevoz, autobusi ka Kravlju, Sićevu, Cerju, Gornjoj Studeni, Leskoviku i Ravnom Dolu ne idu do poslednje stanice.\n10:24, 29. 12. 2014.\nZbog snega na kolovozu, leda i snežnih nanosa skrećene su autobuske linije ka Ostrovici, Sićevu, Cerju, Brenici, Berbatovu, Humu, a autobusi ne idu do poslednje stanice na linijama ka Kalač brdu i u Njegoševoj ulici.


Subota, 31/08 - Fudbal, Engleska, Premijer liga\n31/08Barnli vs LiverpulUkupno pogodaka - iznad/ispodtip: Više 3.50\nSigurni smo da nas na \_"Turf Muru\_" očekuje pravi spektakl, pa ne dolazi šampion Evrope svaki dan.\nEkipa Šona Dajša je startovala ubedljivom pobedom nad Sautemptonom, ali je onda dva puta gostovala i osvojila samo bod. Međutim, to nisu bila nimalo laka gostovanja, igrali su sa Arsenalom na "Emirejtsu" i izgubili 2:1, dok su bod doneli iz Vulverhemptona, bilo je 1:1. U utorak su u okviru EFL Kupa izgubili kući od Sanderlenda, člana Lige 1, ali je Barnli u tom meču igrao sa potpuno rezervim sastavom, kako i ne bi, kada za tri dana dolazi prvak Evrope sa "Enfilda". Rezervisti se nisu pokazali, mada je tu bilo poznatih imena, i sva je prilika da će Drinkvoter, Lenon, Rodrigez, Vidra i ostali morati da sačekaju na drugu priliku.\nPrvaci Evrope su jedini sa maksimalnim učinkom posle tri odigrana kola. Liverpul je pobedio Norič, Sautempton i Arsenal, a postigao je ukupno devet golova. Četa Jirgena Klopa je već osvojila jedan trofej, trijumfovali su u UEFA Superkupu protiv Čelsija, a nisu uspeli da prigrabe i trofej "Komjuniti šilda", pošto je bolji posle penala bio Mančetser Siti. "Redsi" su odigrali derbi protiv Arsenala prošle sedmice i slavili sa 3:1, mada je utakmica mogao da ode i u drugom pravcu da su "tobdžije" iskoristile nekoliko prilika kod rezultata 0:0. Baš u tim trenucima greške je pravio golman Liverula Adijan, pa nema sumnje da stručni štab, ali i navijači, jedva čekaju povratak povređenog Alisona.\nBarnli je poslednji put pobedio Liverpul pre tačno tri godine. Od tada "redsi" imaju četiri trijumfa, a jedan meč je završen bez pobednika. Na dva meča, odigrana u prošloj sezoni, palo je ukupno deset golova, pa smo ubeđeni da će gledaoci uživati u efiksnoj utakmici i ovog puta. Barnli može svakom da da gol, pa tako i Liverpulovoj odbrani koju predvodi fenomenalni Virdžil van Dajk. Gosti jesu favoriti, ali se nećemo zaletati sa dvojkom, zbog niske kvote, već predlažemo igru na golove. Naš predlog je 4+, a koeficijent u kladionici Bet365 iznosi 2.62.


Najbolje predstave za decu profesionalnih pozorišta Srbije na 12. Pozorišnom festivalu za decu „ZajeČAR”\nTimočka KrajinaZaječarNajbolje predstave za decu profesionalnih pozorišta Srbije na 12. Pozorišnom festivalu za...\nU zaječarskom pozorištu danas je održana pres-konferencija povodom 12. Pozorišnog festivala za decu „ZajeČAR”, koji će biti održan od 9. do 13. maja. Biće odigrane najbolje predstave za decu iz ovogodišnje produkcije profesionalnih pozorišta Srbije.\nPrema rečima Miloša Đuričića, direktora Festivala i umetničkog rukovodioca zaječarskog pozorišta, prvog dana festivala biće odigrana predstava beogradskog pozorišta „Boško Buha” „Čardak ni na nebu ni na zemlji”.\n„Interesantno je da ovo pozorište do sada ni jednom nije učestvovalo na našem festivalu i radujemo se što smo uspeli da ih dovedemo ove godine jer je ’Boško Buha’ sinonim za pozorište za decu u Srbiji. Festival će otvoriti Igor Bojović, naš dramski pisac i glumac, direktor pozorišta ’Boško Buha’, jedan od najplodonosnijih dramskih pisaca za decu u Srbiji. Dugo godina je bio direktor beogradskog pozorišta ’Pinokio’.”\nNarednih dana Festivala, ništa manje kvalitetne predstave. U utorak „Zvonar bogorodičine crkve” Narodnog pozorišta Priština, a u sredu je predviđen dupli program. Od 14:00 sati, u okviru pratećeg programa festivala, u Centru za kulturu u Kotlujevcu biće odigrana predstava „Miš maus kuća haus iliti Mačak u čizmama” Centra za kulturu iz Požarevca, a u 19:00 sati „Dvanaesto more” Pozorišta lutaka Niš. U četvrtak je na programu „Kapetan Džon Piplfoks” Kruševačkog pozorišta, a u petak će biti izvedena premijera predstave zaječarskog pozorišta „Alisa na putu za OZ” po tekstu i u režiji Olivere Viktorović Đurašković.\nZa razliku od ranijih godina kada su predstave za decu počinjale u 18:00 sati, sada počinju u 19:00 sati, zbog radnog vremena roditelja.\n„Nadamo se da će sala pozorišta konačno biti puna, s obzirom na to da je tokom trajanja pandemije svako drugo sedište bilo prazno”, dodaju iz zaječarskog pozorišta.\nTokom maja planira se gostovanje predstave „Lepotica Linejna” zaječarskog pozorišta u Narodnom pozorištu u Beogradu, „Narodnog poslanika” u Negotinu, a u zaječarskom teatru biće odigrana predstava „Bliži nebu”. Biće održan i Festival mladih pesnika „Dani poezije 2022”, a već u subotu (7. maja) ova ustanova organizuje „Đurđevdanski sabor” u Gamzigradu, dok će 22. maja biti održana manifestacija „Halovo u pesmi i igri”. Ove godine biće organizovano 30-tak tradicionalnih manifestacija u selima, od kojih 7 novih: u Klenovcu, Brusniku, Salašu, Selačkoj, Malom Izvoru, Lubnici i Lasovu.\nPrethodni članakUhapšena trojica osumnjičenih zbog krađe bakarne šljake u Boru\nSledeći članakU Kladovu uhapšeni Zaječarci zbog droge


Crnadak u Beogradu: Ne vjerujem da će biti referenduma u Srpskoj | Moja Hercegovina\nPočetna / Crnadak u Beogradu: Ne vjerujem da će biti referenduma u Srpskoj\n23. Januara 2016. 17:22\nBEOGRAD – Ministar spoljnih poslova BiH Igor Crnadak ocenio je da jačanje odnosa i Republike Srpske i Srbije i BiH i Srbije apsolutno nema alternativu i da će 2016. biti godina mnogih zajedničkih uspeha.\n“Očekujem da Srbija i BiH naprave nove dobre rezultate, posebno na polju ekonomskog razvoja, borbe protiv korupcije i evropskih integracija”, izjavio je Crnadak novinarima u Beogradu.\nŠef diplomatije BiH je rekao da je zadovoljan porukama koje dolaze od Vlade Srbije i premijera Aleksandra Vučića, u “delu koji se odnosi na jasnu podršku BiH na evropskom putu, kao i jasno definisanu podršku Republici Srpskoj koja se oslanja na Dejtonski sporazum”.\n“Važno je da Vlada Srbije posmatra u RS sve građane jednako, ne pravi nikakve razlike kao što su neke ranije vlasti u Srbiji radile i sve to skupa stvara jedan pozitivan ambijent kada su u pitanju odnosi Srbije i BiH”, kazao je ministar.\nSaradnja sa Srbijom je od najvišeg značaja za BiH, istakao je Crnadak i dodao da razvijanje i podizanje na viši nivo svih odnosa sa susedima ostaju prioriteti spoljne politike.\n“Posle 2015. koja je bila teška godina, mislim da smo uspeli da te odnose vratimo na pozitivan put”, kazao Crndak, ocenivši da je jačanje odnosa Beograda i Banjaluke i Beograda i Sarajeva u interesu svih.\nCrnadak je kazao da je “trougao Beograd-Zagreb-Sarajevo” trougao u kojem će se odražavati stabilnost i opšti uspeh u razvoju celog regiona.\n“U poslednje vreme poruke koje dobijamo iz Srbije i Hrvatske su pozitivne i kostruktivne kada je u pitanju zajednička budućnost i nadamo se da će tako i da se nastavi”, rekao je Crnadak.\nOsvrnuviši se na izbor nove vlade u Hrvatskoj i predstojeće izbore u Srbiji, Makedoniji i Crnoj Gori, Crnadak je izrazio uverenje da će se i posle izbora nastaviti “pozitivan tok” koji postoji u regionu.\n“Očekujem da neće prevagnuti, ili bar neće dobiti dovoljnu podršku oni koji bi mogli da u nekom bezbednosnom smislu okrenu region u drugom smeru”, kazao je Crnadak.\nDodao je i da će pratiti izbornu kampanju u Srbiji i da se nada da će izbori biti nastavak daljeg reformskog jačanja u Srbiji i da će doneti dodatno poboljšanje života za sve građane.\nCrnadak je u Beogradu razgovarao s novinarima u okviru novih aktivnosti Ministarstva spoljnih poslova BiH u cilju jačanja uloge medija u razvoju regionalne saradnje, a sastaće se i s novinarima u Podgorici i Zagrebu, kao i s dopisnicima regionalnih medija u Sarajevu.\nŠef diplomatije BiH će večeras prisustvovati finalnoj utakmici Evropskog prvenstva u vaterpolu, a kako je rekao, veoma mu je drago što će se za prvo mesto boriti susedne zemlje Srbija i Crna Gora.\n“Siguran sam da se niko u Crnoj Gori, pa ni moj kolega Igor Lukšić, neće ljutiti što ćemo mi koji dolazimo iz RS biti na strani Srbije večeras”, kazao je Crnadak.\n“Ne verujem u referendum u RS”\nŠef diplomatije BiH ne veruje da će u Republici Srpskoj biti održan referendum o sudu i tužilaštvu, kao ni vanredni parlamentarni izbori o kojima govori predsednik RS Milorad Dodik.\nIako su “svi nezadovoljni” pravosudjem u BiH, posebno kada su u pitanju procesuiranje ratnih zločina i borba protiv korupcije, Crnadak ne misli da je referendum odgovor na ta pitanja.\n“Referendum ne može ništa dobro doneti ni RS ni BiH. Mislim da neće biti referenduma”, rekao je Crnadak novinarima u Beogradu, dodavši da će odluku o tome doneti institucije RS.\nCrnadak, takodje, ne veruje da bi istovremeno mogli da budu održani i vanredni parlamentarni izbori u RS, ali da je njegova Partija demokratskog procesa spremna za izbore.\n“Prethodnih dana se čulo od predsednika Dodika da na neki način preti vanrednim izborima. Mislim da se ipak radi o političkom blefiranju i da Dodik neće raspisati izbore”, ocenio je Crnadak.\nOznakeBeograd BiH Igor Crnadak referendum sarajevo srbija


ZADOVOLJSTVO U MEGI! Draguljub Avramović će i ubuduće voditi supertalentovane juniore koji u 2021. haraju gde god da igraju - Sportal\nDragoljub Avramović Foto: Stare Slike\nD. N. - Vest objavljena: 16:00 - 26.05.2021\nOn je odmah istakao da je veoma zahvalan na podršci koja mu je pružena u Megi:\n– Zahvalan sam svim ljudima u klubu koji su mi ove tri sezone pružali podrsku i savete. Veoma sam zadoljan šta smo sve zajedno uradili u tom periodu i iguran sam da ćemo se i narednih sezona zajedno radovati svim našim uspesima i da ćemo jos više igrača pripremiti, obučiti i ispratiti u seniorsku kosarku, izjavio je Avramović za klupski sajt.\nGeneralni menadžer Mege Goran Ćakić je istakao da je saradnja produžena na obostrano zadovoljstvo:\n– Dragoljub Avramović je u ove tri sezone uradio zaista dobar posao sa mlađim kategorijama, čija se važnost u Megi posebno potencira, tako da je na obostrano zadovoljstvo došlo do produžetka saradnje. Verujem se da ćemo zajedno nastaviti ovaj uspešan put. Već za sedam dana nas očekuje i kruna juniorske sezone u Valensiji na F8 turniru juniorske Evrolige gde idemo jako motivisani i sa najvišim ciljevima, izjavio je Ćakić.\nDragoljub Avramović je 2018. godine došao u Megu na mesto trenera kadetske selekcije i u prvoj sezoni je osvojio titulu prvaka Triglav Kadetske lige Srbije sa samo jednim porazom u sezoni. U prošloj sezoni je sa juniorima Mege bio prvi na tabeli Roda Juniorske lige Srbije u trenutku prekida lige zbog Kovid-19 pandemije dok je ove sezone zabeležio trijumfe u svim dosadašnjim takmičenjima, Roda Juniorskoj ligi Srbije, juniorskoj ABA ligi i na kvalifikacionom turniru juniorske Evrolige.\nTakođe, tokom ove sezone Avramović je promovisan i u trenera kadetske reprezentacije Srbije.\nPored toga, tokom njegovog mandata su promovisani mladi igrači koji su budućnost kluba, poput Nikole Jovića i Nikole Đurišića.\nKruna sezone će svakako biti takmičenje na F8 turniru juniorske Evrolige koji će se od 3. do 6. juna održati u Valensiji gde se Mega u grupi B takmiči sa Barselonom, Valensijom i italijanskom ekipom Stelazura.\nDomaća košarka i ABA KK Mega juniori Dragoljub Avramović


Prikazivanje članaka po tagu 2021\npetak, 05 novembar 2021 18:39\nVežba SISTEM 2021 - Načelnik Goran Nonković održao redovnu sednicu Okružnog štaba za vanredne situacije Zapadnobačkog upravnog okruga\n* U kabinetu načelnika Zapadnobačkog upravnog okruga Gorana Nonkovića održana je redovna sednica Okružnog štaba za vanredne situacije Zapadnobačkog upravnog okruga\nNakon otvaranja sednice poslednjeg oktobarskog četvrtka, od strane predsedavajućeg, načelnika okruga Gorana Nonkovića koji je izložio dnevni red, usledilo je razmatranje predloga Plana rada Okružnog štaba za 2022. godinu, koji je jednoglasno i prihvaćen. Prisutni su upoznati i sa Zaključkom Republičkog Štaba za vanredne situacije o obrazovanju Okružnog štaba za vanredne situacije ZBUO.\nČlan Okružnog štaba, Milorad Pavković izložio je analize dostignutog stepena popunjenosti, opremljenosti i obučenosti specijalizovanih jedinica civilne zaštite. Načelnik Goran Bursać, zamenik rukovodioca Odeljenja za vanredne situacije u Somboru i Milorad Pavković, član Štaba za operativne poslove, inspektor za identifikaciju i analizu rizika saopštili su informacija o vežbi SISTEM 2021 čije održavanje je zakazano i realizovano u petak, 5. novembra na dve lokacije, Sombor i Apatin. Pomenutom vežbom je obuhvaćeno 50 jedinica lokalnih samouprava sa teritorije Republike Srbije.\nKroz tematske, pokazne vežbe demonstrirana je pripremljenost kriznih štabova u gradovima i opštinama. Ovoj sednici su prisustvovali komandant, načelnik i članovi Okružnog štaba za vanredne situacije Zapadnobačkog upravnog okruga.


BUDUĆI SEKRETAR ZA MEDIJE BELE KUĆE PORUČIO: Bajdenova administracija neće ukidati ograničenja koja se odnose na putovanja - mediji.net\nBela kuća je sinoć saopštila da je predsednik Donald Tramp ukinuo ograničenja za te zemlje i da bi odluka trebalo da stupi na snagu 26. januara.\nPsaki je zatim na Tviteru navela da "po savetu medicinskog tima", administracija Džoa Bajdena neće ukidati ograničenja.\ndžen psakiNova tema\nUšetao je u gradski prevoz sa ovakvom "maskom": Slika završila na društvenim mrežama i ovako nešto STVARNO MORATE DA PRIMETITE\nTokom pandemije korona virusa viđali smo najrazličitije "improvizane maske", dok one koje preporučuju stručnjaci OSTAJU KAO JEDINO EFIKASNO REŠENJE. To ipak ne sprečava neke da koriste i ovakva "zaštitna sredstva".\nAUSTRIJA POPUŠTA SA EPIDEMIOLOŠKIM MERAMA: Otvaraju se bašte restorana, a od sredine marta još popuštanja!\nKultura je i dalje na čekanju do aprila